Mae Ymchwil Iechyd a Gofal Cymru’n cael ei ariannu gan Lywodraeth Cymru. Mae gwefan Ymchwil Iechyd a Gofal Cymru’n cael ei rheoli gan Ganolfan Cefnogi a Chyflenwi Ymchwil Iechyd a Gofal Cymru. Os oes gennych chi unrhyw ymholiadau, yna cysylltwch â ymchwiliechydagofal@wales.nhs.uk\nRheoliad Cyffredinol ar Reoli Data (GDPR)\nDan y Rheoliad Cyffredinol, mae gennym ddyletswydd gyfreithiol i ddiogelu unrhyw wybodaeth bersonol rydym yn ei chasglu gennych. Rydym yn defnyddio technolegau newydd a meddalwedd amgryptio i ddiogelu’ch data ac yn cadw at safonau diogelwch llym er mwyn sicrhau nad oes unrhyw un heb awdurdod yn gallu eu cyrchu.Nid ydym yn rhannu’ch manylion ag unrhyw drydydd parti nac unrhyw adran arall o’r llywodraeth.\nDan y Rheoliad Cyffredinol, mae gennych hawliau fel unigolion y gallwch eu mynnu mewn perthynas â’r wybodaeth sydd gennym amdanoch. Sef;\nhawl i gael gweld copi o’r wybodaeth sydd wedi’i chynnwys yn eich data personol;\nhawl i wrthwynebu prosesu’r data sy’n achosi niwed neu drallod neu sy’n debygol o wneud hynny;\nhawl i atal prosesu’r data ar gyfer marchnata uniongyrchol;\nhawl i wrthwynebu defnyddio dulliau awtomataidd i wneud penderfyniadau;\nhawl mewn amgylchiadau penodol i gael data personol gwallus wedi’u cywiro, eu blocio, eu dileu neu eu dinistrio; a\nhawl i geisio am iawndal am niweidiau yn sgil torri’r Ddeddf.\nGallwch chi ddarllen mwy am yr hawliau hyn ar wefan Swyddfa’r Comisiynydd Gwybodaeth (ICO).\nI gael manylion cyswllt ar gyfer yr ICO, ewch i’r wefan.\nYmweld â’n gwefannau\nPan fydd rhywun yn ymweld â www.llyw.cymru rydym yn defnyddio gwasanaeth trydydd parti, sef Google Analytics, i gasglu gwybodaeth safonol am fewngofnodi ar y we a manylion am batrymau ymddygiad ymwelwyr. Rydym yn gwneud hyn i gael gwybod am bethau fel nifer yr ymwelwyr â rhannau amrywiol y wefan. Caiff y wybodaeth hon ei phrosesu’n gwbl ddienw yn unig fel nad oes modd adnabod unrhyw un yn unigol. Nid ydym yn gwneud unrhyw ymdrech i ddarganfod pwy sy’n ymweld â’n gwefan, ac nid ydym yn caniatáu i Google wneud hyn ychwaith. Os byddwn eisiau casglu gwybodaeth y mae modd adnabod rhywun yn bersonol ohoni trwy ein gwefan, byddwn yn agored am hyn. Wrth gasglu gwybodaeth bersonol, byddwn yn nodi hynny’n glir ac yn esbonio beth rydym yn bwriadu ei wneud â hi.\nDefnydd Llywodraeth Cymru o gwcis\nFfeiliau testun bach yw cwcis y mae’r gwefannau rydych yn ymweld â nhw’n eu hanfon i’ch cyfrifiadur neu’ch dyfais symudol. Maent yn helpu gwefannau i weithio’n well ac yn rhoi gwybodaeth i berchnogion y wefan. Er enghraifft, rydym yn defnyddio cwcis iaith i gael gwybod ym mha iaith yr hoffech chi weld y wefan ynddi, ac rydym hefyd yn defnyddio cwcis YouTube i osod fideos ar dudalennau a chwcis Google Analytics i olrhain ymddygiad defnyddwyr ar y wefan. Trwy ddeall sut mae pobl yn defnyddio ein gwefan, gallwn ei gwneud yn haws i’w defnyddio a chynnig cynnwys sy’n diwallu anghenion pobl yn well. Mae’r wybodaeth y mae Llywodraeth Cymru’n ei chasglu’n cynnwys cyfeiriad IP, tudalennau yr ymwelwyd â nhw, y porwr a’r system weithredu. Ni chaiff y data eu defnyddio i adnabod unrhyw ddefnyddiwr yn bersonol. Dyma’r cwcis rydym yn eu defnyddio ar ein gwefan:\nCwci Pwrpas Yn dod i ben\n_hash Mae’r cwcis hyn yn cael eu gosod i ganiatáu inni nodi statws defnyddiwr ar ein gwefan ac maen nhw’n cael eu defnyddio’n gyffredinol ar draws y we ar gyfer pethau fel y drefn fewngofnodi a basgedi siopa. 1 mis\nMae’r cwci hwn yn storio’r ddyfais adnabod ar gyfer eich sesiwn gyfredol yn PHP.\nCSRF token Mae Ffugio Cais Traws-Safle (CSRF) yn ymosodiad sy’n gorfodi defnyddiwr i berfformio tasgau dieisiau ar wefan (er enghraifft, gallai’ch data gael eu herwgipio a’u defnyddio i berfformio tasgau). Mae angen y cwci hwn i ddiogelu defnyddwyr rhag ymosodiad CSRF ac mae’n caniatáu inni gelu’ch data. Ar ddiwedd y sesiwn\nevents-calendar Mae hwn yn ymwneud â’r calendr digwyddiadau ar y wefan i gadw dewisiadau’r defnyddwyr o ran gweld pethau ar ffurf rhestr neu galendr. Mae’r wefan yn synhwyro pa ddyfais y maen nhw’n ei defnyddio, yn gosod y JSESSIONID fel cwci, ac yna’n gosod cwci calendr digwyddiadau.\nJSESSIONID Mae hwn yn cael ei greu pan ddefnyddir tudalennau JSP, sy’n rhan o system synhwyro dyfeisiau symudol y wefan hon. Mae’n synhwyro pa ddyfais sy’n cael ei defnyddio. 30 munud\nMae hwn yn ymwneud â’r ffenestr naid foddol sy’n ymddangos ar y wefan fel nad yw i’w gweld eto pan mae’r defnyddiwr wedi’i chlicio i ffwrdd neu wedi cwblhau’r weithred ynddi.\nMae’r cwci hwn yn gysylltiedig â’r cynnyrch Visual Website Optimiser, gan Wingify yn UDA. Mae’r offeryn yn helpu perchnogion gwefan i fesur perfformiad fersiynau gwahanol o dudalennau gwe. Mae’r cwci hwn yn sicrhau bod ymwelydd bob amser yn gweld yr un fersiwn o dudalen, a defnyddir ef i olrhain ymddygiad er mwyn mesur perfformiad gwahanol fersiynau o dudalen.\nMae Google Analytics yn defnyddio’r cwcis hyn uchod i gasglu gwybodaeth am sut mae ymwelwyr yn defnyddio ein gwefan. Mae’r cwcis yn casglu gwybodaeth ar ffurf ddienw, gan gynnwys nifer yr ymwelwyr â’r safle, lle mae ymwelwyr wedi dod ohono’n ddaearyddol, a’r tudalennau y maen nhw wedi ymweld â nhw, y dyfeisiau a’r porwyr y mae’r ymwelydd yn eu defnyddio.\nMae modd rheoli rhywfaint ar y cwcis trwy osodiadau eich porwr. I ddysgu rhagor am gwcis a sut i’w rheoli, ewch i www.allaboutcookies.org.\nBydd Google yn defnyddio’r wybodaeth hon i gynhyrchu adroddiadau am weithgarwch defnyddwyr y wefan hon. Mae’n bosibl y bydd Google hefyd yn trosglwyddo’r wybodaeth hon i drydydd parti pan fydd gofyn gwneud hynny yn ôl y gyfraith, neu pan fydd trydydd parti o’r fath yn prosesu’r wybodaeth ar ran Google.\nNi fydd Google yn cysylltu’ch cyfeiriad IP ag unrhyw ddata eraill oedd ganddo cyn hynny. Gallwch wrthod defnyddio cwcis trwy ddewis y gosodiadau priodol ar eich porwr. Ond sylwch, os byddwch yn analluogi cwcis, efallai na fyddwch yn gallu defnyddio’r wefan hon yn llawn. Trwy ddefnyddio’r wefan hon, rydych yn rhoi caniatâd i Google brosesu’r data amdanoch yn y dull ac i’r dibenion y manylir arnynt uchod.\nDarllenwch Bolisi Preifatrwydd Google a Thelerau Gwasanaeth Google i gael gwybodaeth fanwl.\nO bryd i’w gilydd, mae’r wefan hon yn cynnwys dolenni i ffurflenni SurveyMonkey ar gyfer casglu data. Caiff y data hyn eu prosesu yn yr Unol Daleithiau ac mae’r modd o’u trin yn bodloni darpariaethau’r Rheoliad Cyffredinol.\nEich ffordd o ryngweithio â’r wefan hon\nRydym yn casglu dau fath o wybodaeth electronig yn uniongyrchol oddi wrth y rheini sy’n ymweld â’r wefan hon; adborth a manylion tanysgrifio trwy e-bost.\nGoogle Search Appliance (GSA) sy’n pweru cyfleuster chwilio ein gwefan a chwilio hysbysiadau o benderfyniadau. Mae ymholiadau a chanlyniadau chwiliadau’n cael eu logio’n ddienw i’n helpu i wella ein gwefan a’n cyfleusterau chwilio. Nid yw Llywodraeth Cymru nac unrhyw drydydd parti’n casglu unrhyw ddata sy’n benodol am y defnyddiwr.\nRydym yn defnyddio darparwr trydydd parti, sef Mailchimp, i anfon ein bwletinau wythnosol. Rydym yn casglu ystadegau ynghylch y negeseuon e-bost sy’n cael eu hagor a nifer y cliciau trwy ddefnyddio technolegau safonol y diwydiant i’n helpu i fonitro a gwella ein bwletin. I gael rhagor o wybodaeth, gwelwch Ddatganiad Rheoliad Cyffredinol Mailchimp. Mae eu Polisi Preifatrwydd cyffredinol hefyd i’w weld yma.\nYmgynghoriadau ac offer arolygon Ar-lein\nRydym yn casglu gwybodaeth y mae aelodau’r cyhoedd yn eu rhoi o’u gwirfodd trwy ddefnyddio offeryn arolwg mewnol.\nO bryd i’w gilydd, rydym yn defnyddio SurveyMonkey ar gyfer arolygon. Mae SurveyMonkey wedi rhoi sicrwydd bod y cwmni’n bodloni safonau’r Rheoliad Cyffredinol, er ei fod hefyd yn cadw ei holl ddata yn yr Unol Daleithiau. Gwelwch hefyd Bolisi Preifatrwydd SurveyMonkey.\nPobl sy’n cysylltu â ni trwy’r cyfryngau cymdeithasol\nRydym yn defnyddio darparwr trydydd parti, sef SocialSignIn i reoli ein gweithgarwch ar y cyfryngau cymdeithasol.\nOs byddwch yn anfon neges breifat neu uniongyrchol atom trwy’r cyfryngau cymdeithasol, bydd SocialSignIn yn cadw’r neges am dri mis. Ni chaiff ei rhannu ag unrhyw sefydliadau eraill.\nRydym yn defnyddio Diogelwch Haen Cludo (TLS) i amgryptio a diogelu traffig e-bost yn unol â gofynion y llywodraeth. Os nad yw’ch gwasanaeth e-bost yn cefnogi Diogelwch Haen Cludo, dylech fod yn ymwybodol ei bod yn bosibl na fydd unrhyw negeseuon e-bost y byddwn yn eu hanfon neu’n eu derbyn yn cael ei diogelu wrth eu trosglwyddo.\nByddwn hefyd yn monitro unrhyw negeseuon e-bost sy’n cael eu hanfon atom, gan gynnwys ffeiliau sydd wedi’u hatodi, am feirysau neu feddalwedd faleisus. Dylech fod yn ymwybodol bod gennych gyfrifoldeb i sicrhau bod unrhyw e-bost rydych yn ei anfon yn cadw at y gyfraith.\nMae rhai nodweddion ar wefannau Llywodraeth Cymru’n golygu bod angen ichi gofrestru. Y wybodaeth gofrestru y mae’n rhaid ichi ei rhoi i gofrestru yw’ch cyfeiriad e-bost. Caiff y data hyn eu storio yn yr Unol Daleithiau ond mae’r modd o’u trin yn bodloni darpariaethau’r Rheoliad Cyffredinol fel a gadarnheir yma. Caiff y wybodaeth hon ei storio hyd nes y byddwch yn penderfynu dileu’ch cyfrif.\nGallwch newid eich dewisiadau cofrestru, eich cyfeiriad e-bost a’ch manylion mewngofnodi trwy’r wefan ar unrhyw adeg. Os nad ydych eisiau derbyn mwy o gylchlythyron Llywodraeth Cymru gallwch ddileu’ch cyfrif o’r dudalen dewisiadau yn eich cyfrif.\nMae Llywodraeth Cymru’n ceisio bodloni’r safonau uchaf wrth gasglu a defnyddio gwybodaeth bersonol. O’r herwydd, rydym yn cymryd unrhyw gwynion a ddaw i law ynglŷn â hyn o ddifrif. Rydym yn annog pobl i ddwyn unrhyw fater i’n sylw os ydynt o’r farn bod ein modd o gasglu neu ddefnyddio gwybodaeth yn annheg, yn gamarweiniol neu’n amhriodol. Byddem hefyd yn croesawu unrhyw awgrymiadau ar gyfer gwella ein gweithdrefnau.\nLluniwyd y polisi preifatrwydd hwn i fod yn gryno ac yn eglur. Nid yw’n cynnwys holl fanylion pob agwedd ar y ffordd y mae Llywodraeth Cymru’n casglu ac yn defnyddio gwybodaeth bersonol. Fodd bynnag, rydym yn fodlon darparu unrhyw wybodaeth ychwanegol neu eglurhad yn ôl yr angen. Dylid anfon unrhyw geisiadau am hyn i’r cyfeiriad isod.\nNid yw’r polisi preifatrwydd hwn yn berthnasol i’r dolenni yn y wefan hon sy’n mynd â’r defnyddiwr i wefannau eraill. Rydym yn eich annog i ddarllen y datganiadau preifatrwydd ar y gwefannau eraill y byddwch yn ymweld â nhw.\nOs bydd y polisi preifatrwydd hwn yn newid mewn unrhyw ffordd, byddwn yn gosod fersiwn ddiwygiedig ar y dudalen hon. Bydd adolygu’r dudalen hon yn rheolaidd yn sicrhau eich bod bob amser yn ymwybodol o’r wybodaeth rydym yn ei chasglu, sut y byddwn yn ei defnyddio a dan ba amgylchiadau, os o gwbl, y byddwn yn ei rhannu ag unrhyw un arall.\nDiweddarwyd y polisi preifatrwydd hwn ddiwethaf ar 18 Mai 2018.\nOs hoffech ofyn am wybodaeth am ein polisi preifatrwydd, gallwch anfon e-bost atom trwy webmaster@llyw.cymru neu ysgrifennwch at:\nRydym yn croesawu’ch adborth. Os byddwch yn cysylltu â ni i ofyn am wybodaeth, efallai y bydd angen i ni gysylltu ag adrannau eraill o’r llywodraeth i gael gafael ar y wybodaeth honno. Os yw’ch cwestiwn yn dechnegol, efallai y bydd angen i ni ei rannu â’n cyflenwyr technoleg.\nNi fyddwn yn rhannu unrhyw ran o’ch gwybodaeth bersonol ag unrhyw un wrth ddeilio â’ch ymholiad oni bai y byddwch wedi rhoi caniatâd i ni wneud hynny. Unwaith y byddwn wedi’ch ateb, byddwn yn cadw cofnod o’ch neges at ddibenion archwilio.\nOs oes gennych ragor o gwestiynau ynglŷn â sut y bydd Llywodraeth Cymru’n defnyddio’ch data, yna ysgrifennwch atom gan ddefnyddio’r manylion cyswllt isod.


Cyngor Sir Ddinbych - Agenda item - CAIS RHIF. 45/2020/0844/PF - SANDY LODGE, 83 FFORDD DYSERTH, Y RHYL\nCAIS RHIF. 45/2020/0844/PF - SANDY LODGE, 83 FFORDD DYSERTH, Y RHYL\nMeeting of Pwyllgor Cynllunio, Dydd Mercher, 8 Medi 2021 1.30 pm (Item 6.)\nYstyried cais i newid ac addasu cartref nyrsio i gynnwys estyniad gyda dwy ystafell wely ychwanegol ar y llawr cyntaf, dau set o risiau wedi’u hamgáu a fydd yn allanfeydd tân, a chanopi mynediad (copi ynghlwm).\nCyflwynwyd cais i addasu ac ymaddasu Cartref Nyrsio presennol i gynnwys estyniad ar gyfer dwy ystafell wely ychwanegol ar y llawr cyntaf, dau set o risiau wedi’u hamgáu a fydd yn allanfeydd tân, a chanopi mynediad yn Sandy Lodge, 83 Ffordd Dyserth, Y Rhyl.\nCynigodd y Cynghorydd Brian Jones y dylid gohirio’r cais nes bod ymweliad safle wedi’i gynnal i eiddo’r preswylydd lleol. Gofynnodd y Cynghorydd Jones am ymweliad safle i eiddo’r preswylydd a'r eiddo cymdogol i weld effaith y gwaith addasu yn Sandy Lodge.\nEiliodd y Cynghorydd Ann Davies y cynnig i ohirio ar y sail y gofynnwyd am ymweliad safle.\nGohirio - 8\nYn erbyn – 9\nPENDERFYNWYD NA roddwyd y cais am ohirio a bod y Pwyllgor yn clywed y cais am newid ac addasu'r Cartref Nyrsio presennol yn Sandy Lodge, y Rhyl.\nDywedodd y Cadeirydd wrth yr aelodau nad oedd y Siaradwyr Cyhoeddus ar gyfer yr eitem hon ar y rhaglen wedi gallu mynychu, ond eu bod wedi darparu datganiadau a byddai’r Rheolwr Rheoli Datblygu yn eu hadrodd i aelodau.\nDatganiad ysgrifenedig a ddarparwyd gan Tim Carty (yn erbyn) – Roedd y cais manwl yn cyfeirio at ddefnydd arfaethedig y cyfleuster fel ysbyty seiciatrig preifat, roedd gwefan Medirose yn cyfeirio at dderbyn atgyfeiriadau gan y rhai hynny a oedd yn cael eu cadw o dan y ddeddf iechyd meddwl a’r rhai hynny a oedd yn destun gorchmynion derbyn i’r ysbyty. Roedd y rhai a oedd yn gwrthwynebu’r cais wedi cael eu cyhuddo o fod â phroblem gyda darpariaeth iechyd meddwl, ond mewn gwirionedd roeddem yn gwrthwynebu’r lleoliad yma oherwydd ein bod yn malio am ddarpariaeth briodol i unigolion gyda phroblemau iechyd meddwl. Nid oedd yr ymgeisydd yn gallu nodi y byddai’r uned yn cael ei hystyried yn ddiogel gan y byddai hynny’n awgrymu cais newid defnydd felly nid oes sicrwydd y byddai’r cyfleuster yn ddiogel.\nGor-ddatblygu – Mae’r safle wedi cael ei ddatblygu ddwywaith o’r blaen, gan ehangu ôl-troed yr adeilad a lleihau’r mannau agored ar y safle, a bydd y rhan fwyaf ohonynt nawr yn ofodau parcio. Bu’r adeilad yn fethiant fel cartref gofal oherwydd ei anaddasrwydd. A fyddech chi’n dewis anfon anwylyd yno? Os na fyddech, pam felly fyddech chi’n ei hystyried yn briodol i anfon unigolion â heriau iechyd meddwl yno? Onid ydynt yn haeddu gwell? Mae’r adeilad yn hen, yn dywyll ac yn anaddas fel lle i gael seibiant ac i adsefydlu. Mae wedi’i leoli yng nghanol ardal breswyl, heb unrhyw fannau gwyrdd i gynorthwyo â gwella. Gadewch i ni ddefnyddio carchardai fel enghraifft, erbyn hyn mae hen adeiladau yn cael eu hystyried yn amhriodol a chyfleusterau modern yw’r ffordd ymlaen. Pam ddylen ni dderbyn llai ar gyfer yr unigolion hynny â phroblemau iechyd meddwl?\nTraffig – Mae’r arolwg traffig yn ymwneud â defnydd blaenorol yr adeilad pan oedd yn gartref gofal 4 blynedd yn ôl, cyn y datblygiad a oedd wedi cynyddu llif y traffig. Bu i hyn roi pwysau ar y cyffyrdd â Ffordd Dyserth yn Rhodfa Pen Y Maes, Ystâd Park View, Lôn Ystrad a Heol Y Llys. Roedd cyflymder y traffig wedi cynyddu ar y ffordd honno gyda llif y traffig. Roedd y cais cynllunio wedi dynodi gofodau parcio, ond pe na bai’r rheiny’n ddigonol, byddai’n demtasiwn i barcio ar y briffordd. Fel y gwelwyd yn ystod yr ymweliad safle.\nAngen – Bydd gwaith yn dechrau’n fuan ar gyfleuster gyda 66 gwely a fydd wedi’i leoli llai na milltir i ffwrdd. Yn ôl gwefan Medirose, bwriedir darparu gwasanaethau iechyd meddwl arbenigol er mwyn galluogi pobl leol i gael mynediad at ofal o safon, mor agos at eu teulu a’u rhwydwaith cymdeithasol â phosib’. Oni ddylid bod angen am atgyfeiriadau lleol? A ydyn ni’n disgwyl i’r Rhyl ddod yn fan i wthio cleifion yno o du allan i’r rhanbarth. Mae cais rhyddid gwybodaeth yn dangos, rhwng 2018 a 2021, y bu i Ymddiriedolaeth y GIG lleol atgyfeirio cyfanswm o 90 o gleifion i gyfleusterau y tu allan i’r ardal oherwydd diffyg capasiti, gan dreulio cyfnod o lai na 6 mis yno ar gyfartaledd. Mae hyn yn awgrymu y bydd gor-ddarpariaeth pan fydd yr adeilad mwy ar Ffordd Brighton wedi’i gwblhau.\nNiwsans – Byddai’r datblygiad arfaethedig yn Sandy Lodge yn cael effaith negyddol ar y preswylwyr sydd yn byw wrth gefn yr eiddo a byddai modd gweld i gefn adeilad y feithrinfa ddydd hefyd. Roedd ychwanegiadau blaenorol i’r adeilad wedi sicrhau byddai unrhyw ddatblygiad pellach yn amharu ar yr agwedd agored a golau yn enwedig i breswylwyr Cae Gruffydd. Hoffwn annog y pwyllgor i fyfyrio ar y materion a nodwyd, ynghyd â’r grŵp Facebook â 600 aelod yn gwrthwynebu’r datblygiad sydd wedi’i gynllunio a deiseb gyda 300 o lofnodion ar change.org ac i bleidleisio i wrthod y cais.\nCadarnhaodd y Rheolwr Rheol Datblygu y byddai’n awr yn darllen y datganiad gan y siaradwr cyhoeddus o blaid y cais.\nDatganiad ysgrifenedig a ddarparwyd gan John Horden (asiant) (o blaid) – Fy enw i yw John Horden o J P H Architects. Fi yw pensaer y prosiect ar gyfer y cais. Fel y byddwch yn ei weld o adroddiad y swyddog achos, gwneir cais am addasiadau ac ymaddasiadau syml, ac estyniad dwy ystafell wely i’r prif adeilad cartref gofal presennol. Hyd y gwelaf i, nid oes unrhyw wrthwynebiad i’r cynigion na phryderon cynllunio o ran dwysedd, graddfa neu ffurf ac mae’r cynigion yn cyd-fynd ag ethos yr adeilad a’i swyddogaeth. Sylwch hefyd bod y swyddog achos yn cynnig cymeradwyo’r cais. Rydym yn ymwybodol bod pryderon wedi cael eu mynegi gan y cyhoedd ynghylch y cais ar sail swyddogaeth a defnydd yr adeilad. Ar hyn o bryd mae’r adeilad yn gartref nyrsio ac mae wedi’i ddosbarthu fel grŵp diben C2. Nid oes bwriad i weithredu y tu allan i’r defnydd hwn. Rwyf eisiau pwysleisio mai C2 fydd grŵp defnydd y cartref nyrsio yn y dyfodol, ac fel ysbyty annibynnol bydd yn sicr o fewn defnydd C2. Mae defnydd C2a ar gyfer uned ddiogel sy’n bendant yn amherthnasol i’r adeilad yma. Ar ben hyn, nid yw defnydd a grŵp diben y cyfleuster hwn yn ystyriaeth gynllunio berthnasol ar gyfer y cais hwn. Rydych yn gwneud penderfyniad ynghylch cais am estyniad 2 ystafell wely, dau set o risiau wedi’u hamgáu fydd yn allanfeydd tân, a chanopi dros y brif fynedfa i’r cartref. Rwyf felly yn eich annog i gymeradwyo’r cais hwn. Os nad yw’r cais yn cael caniatâd cynllunio llawn yn y cyfarfod hwn, bydd y cleiant yn gwneud apêl ac yn gwneud cais am gostau. Diolch yn fawr.\nDiolchodd y Cadeirydd i’r Rheolwr Rheoli Datblygu am adrodd y datganiadau a dderbyniwyd gan y siaradwyr cyhoeddus. Cadarnhawyd bod ymweliad safle wedi cael ei gynnal ym mis Gorffennaf. Roedd y Cynghorydd Ellie Chard wedi bod yn bresennol yn yr ymweliad safle a dywedodd wrth yr aelodau ei bod yn falch o gael ymweld â’r safle ac roedd yn teimlo y byddai’r addasiadau yn cael effaith gadarnhaol ar y safle. Roedd y Cynghorydd Paul Penlington yn cytuno gyda’r Cynghorydd Chard. Gwahoddwyd yr Aelodau i gerdded o amgylch y safle cyfan a chawsant wybod beth a gynigiwyd ar gyfer y newidiadau i'r adeilad. Yn ei farn ef, roedd yr addasiadau a gynigiwyd eu gwneud i adeilad o’r maint yma yn addasiadau bach. Byddai’r allanfeydd tân presennol a fwriedir eu hamgáu o fudd i’r bobl leol. Mae’r ddwy ystafell wely ychwanegol yng nghanol yr adeilad felly ni fyddent yn gwneud unrhyw wahaniaeth i olwg yr adeilad. O safbwynt y Cynghorydd Penlington, nid oedd rheswm ar sail gynllunio i wrthod y cais.\nYn yr ymweliad safle, dywedodd y Cynghorydd Ann Davies ei bod wedi gweld pa mor agos oedd yr adeiladau cyfagos. Roedd o’r farn y byddai’r datblygiad yn gorddwysáu’r ardal. Ni fyddai’r gerddi’n darparu’r man hamdden ar gyfer anghenion yr unigolyn.\nRoedd yr Is-Gadeirydd, y Cynghorydd Christine Marston, hefyd wedi bod yn bresennol yn yr ymweliad safle. Cyfeiriodd yn benodol at pa mor agor oedd meithrinfa ddydd.\nDadl gyffredinol – Cynigodd yr Aelod Ward, y Cynghorydd Brian Jones, y dylid gwrthod y cais oherwydd bod yr adeilad presennol wedi’i or-ddatblygu. Roedd gormod o ddatblygiadau eisoes wedi cael eu gwneud ar y safle cyn y cais hwn. Roedd y goblygiadau o ran traffig hefyd yn reswm dros wrthod y cais, cwblhawyd yr arolygon diwethaf rai misoedd yn ôl ac ni fyddent wedi ystyried datblygiad y safle. Roedd y Cynghorydd Jones o’r farn nad oedd gofyniad am y datblygiad, gyda chyfleusterau eraill llai na milltir i ffwrdd. Eiliodd y Cynghorydd Peter Scott y cynnig i wrthod y cais.\nDywedodd y Rheolwr Rheoli Datblygu wrth yr aelodau y gellid ystyried ystyriaethau cynllunio perthnasol megis gor-ddatblygu'r safle a gorbwysleisio ac effaith eiddo cyfagos fel rhesymau perthnasol dros wrthod. Pwysleisiwyd na chynigiwyd newid y defnydd o'r adeilad fel rhan o'r cais hwn ac ni ellid ei ystyried. Roedd y swyddogion wedi ystyried y ceisiadau yn unol â chanllawiau cynllunio. Roedd y swyddogion o’r farn bod y ceisiadau yn dderbyniol o ran cynllunio.\nCadarnhaodd y Cadeirydd gyda’r Cynghorydd Brian Jones mai’r rhesymau dros wrthod oedd gor-ddatblygiad y safle a’r effaith ar y cymdogion, yn enwedig yng nghefn yr eiddo.\nDywedodd yr Aelod Lleol, y Cynghorydd Brian Blakely, wrth yr aelodau ei fod wedi ymweld â’r safle ac wedi siarad â phreswylwyr lleol. Yn ei farn ef, nid oedd rheswm i wrthod y cais. Nododd bryderon y preswylwyr lleol ynghylch defnydd y safle os oedd y cais cynllunio yn cael ei gymeradwyo. Roedd y Cynghorydd Cheryl Williams yn cytuno gyda’r Cynghorydd Blakely.\nGofynnodd y Cynghorydd Mark Young am eglurhad ynglŷn â’r datblygiad ar y safle ac os oedd wedi’i or-ddatblygu yn nhermau %. Gofynnodd hefyd am eglurder ynghylch pellter yr estyniad arfaethedig newydd oddi wrth yr eiddo cyfagos. Nododd yr aelodau bod cyfeiriad wedi’i wneud at feithrinfa leol, a gofynnwyd a oedd y Cyngor wedi derbyn unrhyw wrthwynebiad gan y feithrinfa?\nCynnig – Cynigodd y Cynghorydd Ellie Chard y dylid cymeradwyo'r cais yn unol ag argymhellion y swyddog, ac fe’i eiliwyd gan y Cynghorydd Bob Murray.\nMewn ymateb i’r Cynghorydd Mark Young, eglurodd y Rheolwr Rheoli Datblygu bod y term gor-ddatblygu safle yn aml yn cyfeirio at estyniadau preswyl. Gan gyfeirio at y safle hwn, cytunodd y swyddogion bod yr adeilad gwreiddiol wedi bod yn destun sawl estyniad. Roedd y swyddogion yn cytuno bod yr estyniadau arfaethedig yn dderbyniol o ystyried maint y safle a’r gofod o amgylch yr adeilad. Byddai’r brif effaith bosibl i eiddo cyfagos wrth gefn yr adeilad gyda’r estyniad llawr cyntaf i greu dwy ystafell wely. Nid oedd yr estyniad yn ymestyn ymhellach tuag at yr eiddo na’r adeilad presennol. Roedd swyddogion yn derbyn bod pellter rhesymol o dros 21 medr, o ran yr estyniad arfaethedig i'r cefn.\nAmlygwyd gan fod y cais am estyniadau i'r adeilad ac nid ar gyfer newid defnydd, nid oedd sylwadau gan gydweithwyr gwasanaethau oedolion o fewn y cyngor wedi dod i law. Dywedodd yr aelodau mai’r Arolygiaeth Safonau Gofal oedd yn gyfrifol am reoli cyffredinol, cofrestru a threfniadau ar gyfer defnyddio’r adeilad.\nGofynnodd yr Aelodau am eglurhad ar y gwahaniaeth rhwng gorbwysleisio'r defnydd o safle a gor-ddatblygu. Dywedodd y Rheolwr Rheoli Datblygu fod gor-ddwysáu fel arfer yn ymwneud â defnyddio safle neu adeilad o ran effeithiau. Mae gor-ddatblygu yn ymwneud mwy ag adeiladu adeiladau o fewn safle a'u heffeithiau.\nCadarnhaodd y Rheolwr Rheoli Datblygu nad oedd unrhyw wrthwynebiad mewn perthynas â’r cais am estyniad wedi’i dderbyn gan y feithrinfa gerllaw.\nO blaid – 11\nYn erbyn – 7\nFRONTSHEET 45-2020-0844, Eitem 6. PDF 249 KB\nSandy Lodge 45-2020-0844, Eitem 6. PDF 4 MB


Llyfr i gwmpasu cerddoriaeth Cymru – Newyddion a Digwyddiadau, Prifysgol Bangor\nYsgol Cerddoriaeth Prifysgol Bangor sy’n arwain y project, gyda chefnogaeth y Coleg Cymraeg Cenedlaethol.\nFel yr esbonia cydlynydd y prosiect, Dr Pwyll ap Siôn, uwch-ddarlithydd yn Ysgol Gerdd, Prifysgol Bangor:\n“Mae’r gyfrol am geisio cynnwys a chyfeirio at bob arddull o gerddoriaeth o’r cynnar at y cyfoes; o'r traddodiadol i'r modern. Bydd yn cynnwys cofnod manwl ar bob arddull o ganu, o ganu gwerin i ganu pop. Bydd yn rhoi sylw i gantorion, cerddorion, unawdwyr opera a cherddorfeydd ac i ganolfannau, cymdeithasau a gwyliau cerdd sydd wedi bod yn ganolog yn natblygiad cerddoriaeth Cymru. Bydd yn edrych hefyd ar gyfryngau newydd megis traciau sain ar gyfer y sgrin a'r sinema, ac yn y blaen. Yn wir, bydd yn cwmpasu pob math o gerddoriaeth sydd wedi cael ei fwynhau gan glustiau’r Cymry, neu’n cael ei fwynhau ar hyn o bryd.”\nBydd Dr Ap Siôn yn cydweithio gydag ysgolheigion, cerddoregwyr, haneswyr, cyfansoddwyr, cerddorion a chymdeithasegwyr mewn rhai o sefydliadau addysg uwch Cymru er mwyn cyflawni’r Cydymaith - a’r bwriad yw ei gyhoeddi yn 2013-14.\nMeddai Wyn Thomas, Dirprwy Is-ganghellor, Cyfrwng Cymraeg a’r Gymuned, Prifysgol Bangor:\n‘Dyma gyhoeddiad blaengar fydd yn cyfuno arbenigedd Prifysgolion a Sefydliadau Addysg Uwch Cymru, yn arwyddbost amlwg o ymrwymiad y Coleg Cymraeg Cenedlaethol i'r maes, ac ar yr un pryd yn adlewyrchu'r ystod eang o ymchwil sydd i'w weld yng Ngherddoriaeth Cymru ar hyn o bryd.’\nMeddai Dr Ioan Matthews, Prif Weithredwr y Coleg Cymraeg Cenedlaethol:\n“Mae'n holl-bwysig ein bod yn adeiladu corff o waith ysgolheigaidd yn y Gymraeg fel fod gan fyfyrwyr ac ymchwilwyr y deunyddiau craidd priodol ar gyfer eu gwaith ymchwil o ddydd i ddydd. Edrychwn ymlaen fel Coleg at gydweithio gyda Pwyll ap Siôn a'r tim mewn perthynas â'r prosiect pwysig hwn a fydd yn gwneud cyfraniad pwysig at gynyddu'r corff o gyhoeddiadau Cymraeg.”\nI ddarganfod mwy am y project cyffrous yma dewch i’r lansiad ar Stondin Prifysgol Bangor ddydd Llun, 1 Awst 2011 am 11am.


Union, Missouri - Wicipedia\n9.16 mi², 23.732016 km²\nDinas yn Franklin County, yn nhalaith Missouri, Unol Daleithiau America yw Union, Missouri. Ceir 9 cylchfa amser yn UDA, ac mae hon yn perthyn i'r cylchfa amser a elwir yn: Cylchfa Amser Canolog.\nMae ganddi arwynebedd o 9.16, 23.732016 cilometr sgwâr (1 Ebrill 2010) ac ar ei huchaf mae'n 162 metr yn uwch na lefel y môr. Yn ôl cyfrifiad y wlad, poblogaeth y dref yw: 10,204 (1 Ebrill 2010); mewn cymhariaeth, yn 2016 roedd poblogaeth Caerdydd yn 361,462 a Rhyl tua 26,000.\nLleoliad Union, Missouri\nperson milwrol Union, Missouri 1892 1964\nRoy Parker chwaraewr pêl fas Union, Missouri 1896 1954\nWilliam L. Nicholson III\narweinydd militaraidd Union, Missouri 1926 2020\nWedi dod o "https://cy.wikipedia.org/w/index.php?title=Union,_Missouri&oldid=10924562"\nDinasoedd Franklin County, Missouri\nNewidiwyd y dudalen hon ddiwethaf ar 21 Mai 2021, am 06:05.


Byw Heb Ofn: Ymgyrch rheolaeth yw hyn | LLYW.CYMRU\nMae'r ymgyrch hon yn canolbwyntio ar arwyddion ymddygiadau afiach sy'n rheoli'r berthynas er mwyn annog dioddefwyr, pobl sy'n gwylio o bell a thramgwyddwyr i gydnabod bod ymddygiad o'r fath yn gyfystyr â cham-drin.\nYmgyrchoedd Byw Heb Ofn\nRheolaeth drwy orfodaeth yw patrwm o ymddygiad lle mae'r person yr ydych chi'n gysylltiedig ag ef yn ymddwyn dro ar ôl tro mewn ffordd sy'n gwneud ichi deimlo eich bod yn cael eich rheoli, eich bod yn ddibynnol arno, eich bod wedi eich ynysu, yn cael eich bychanu neu eich bod yn byw mewn ofn.\nGall fod yn anodd adnabod ymddygiad sy'n rheoli o fewn y berthynas; yn achos y rhai sy'n dioddef yr ymddygiad hwnnw a'r teulu sy'n dystion iddo. Cafodd yr ymgyrch hon ei chreu i helpu pobl i adnabod y math o ymddygiadau sy'n gyffredin pan fydd rheolaeth drwy orfodaeth yn digwydd.\nRoedd yr ymgyrch yn cynnwys fideo a oedd yn dangos yr ymddygiadau hynny'n glir.\nDeunyddiau hyrwyddo a ddefnyddiwyd fel rhan o'r ymgyrch hon.\nI gael cyngor a chymorth, siaradwch â Byw Heb Ofn.


Apartments i'w Rhentu yn Rochestown, Corc\nRhestrau Eiddo Tiriog: Cartrefi preswyl Apartments Cork Rochestown\nFflat i'w Rhentu yn Rochestown, Corc\nProperty Description:*EMAIL ENQUIRIES ONLY* Savills is delighted to offer this spacious 2 bedroom apartment to the rental market. The accommodation consists of an entrance hall, open plan kitchen with fitted appliances, spacious living/dining room with access to the balcony, 2 double bedrooms with f...\nRochestown yn Corc (Iwerddon), Amherthnasol\nCyhoeddwyd gan Lyndsey Boland\nEwro 1,310 €\nMae Rochestown yn ardal breswyl yn bennaf yn Ninas Cork, Iwerddon. Yn wreiddiol yn ardal eithaf gwledig yn Sir Corc, mae datblygiadau tai yn yr 20th a 21st ganrifoedd wedi cysylltu'r ardal â Douglas a maestrefi cyfagos. Ymgorfforwyd yr ardal yn Ninas Cork yn dilyn newid ffin 2019 Corc ar 31 Mai 2019, ynghyd ag ardaloedd cyfagos, Douglas, Grange a Frankfield. Mae cefnffordd yn mynd trwy'r ardal, gan gysylltu Rochestown a phentrefi eraill yn Harbwr Cork isaf, â chanol dinas Corc. Mae Rochestown Road hefyd yn cysylltu Douglas â Chylchffordd De N40.


Gwaith gwella yn dechrau yng ngorsaf Pen-y-bont ar Ogwr\n17 Maw 2021\nImprovement work begins at Bridgend station\nMae gwaith yn mynd rhagddo i foderneiddio gorsaf drenau Pen-y-bont ar Ogwr fel rhan o Weledigaeth Gwella Gorsafoedd Trafnidiaeth Cymru sy’n werth miliynau o bunnoedd.\nBydd nifer o gyfleusterau ychwanegol yn cael eu hychwanegu ar gyfer cwsmeriaid, gan gynnwys gosod sgriniau gwybodaeth newydd i gwsmeriaid yn y brif neuadd archebu.\nBydd y sgriniau’n rhoi’r wybodaeth ddiweddaraf am deithiau trên i gwsmeriaid, yn ogystal â gwybodaeth am wasanaethau bysiau lleol a gwybodaeth gyffredinol arall.\nMae’r gwelliannau hefyd yn cynnwys ail beintio’r bont droed ac ailaddurno ac adnewyddu’r ystafell aros ar Blatfform 2, yn ogystal ag ychydig o feinciau eistedd newydd sydd wedi’u hychwanegu at y ddau blatfform.\nBydd lloches newydd i feiciau hefyd gyda rhagor gylchoedd i gloi beiciau, a biniau ailgylchu ychwanegol ar draws yr orsaf. Byddwn yn gosod arwyddion newydd yn ogystal â goleuadau LED sy’n helpu i greu amgylchedd mwy diogel a chroesawgar.\nDywedodd Yasmin Browning, Rheolwr Prosiectau Gwella Gorsafoedd Trafnidiaeth Cymru: “Rydyn ni wrth ein bodd bod gwaith wedi dechrau ym Mhen-y-bont ar Ogwr. Rydyn ni eisoes yn gweld cymaint o gynnydd yn cael ei wneud i wella cyfleusterau ar gyfer ein cwsmeriaid mewn cymuned sy’n allweddol ar ein rhwydwaith.\n“Ar ôl gorffen, rydyn ni’n credu y bydd y gwelliannau niferus rydyn ni’n eu gwneud i’r orsaf yn golygu y bydd ein cwsmeriaid yn gweld manteision mawr sy’n gwneud iddyn nhw deimlo’n fwy diogel, yn fwy cyfforddus, ac yn rhoi profiad mwy pleserus iddyn nhw.”\nMae contractwyr nawr ar y safle i drawsnewid yr orsaf dros yr wythnosau nesaf, a bydd y gwaith yn cael ei gwblhau ddiwedd mis Mawrth.\nPO 140518 ATW BRIDGEND 04\nTfW Bridgend CYM-2


Daeth fy stint yn y Llyfrgell Genedlaethol i ben heddiw, ar ddiwrnod ola’r mis, felly mae gen i fis cyfan ‘gwag’ o fy mlaen i baratoi cyn mynd am y Brifysgol. Dwi ddim yn meddwl y bydd Medi’n fis arbennig o brysur, ond mae cwpwl o bethau pwysig iawn ar droed. Mae’r gem fawr ddydd Sadwrn, ar y trydydd, ac fe fydda’i yno ar daith gyda’r ysgol, yna dydd Mawrth y chweched, mae cyngerdd ‘cartref’ Cerddorfa’r Tair Sir er mwyn rhoi cyfle i’r rhieni glywed y rhaglen o’r daith i Wlad Pwyl. Dwi’n bwriadu gwneud defnydd da o fy amser ‘rhydd’ a gwylio’r prawf olaf Cyfres y Lludw i gyd, y tro cyntaf i mi allu gwylio prawf cyfan yr haf yma, a gwneud rhywfaint o waith darllen cyn mynd am y Brifysgol, wrth gwrs.\nMae na ddau ddiwrnod pwysig iawn ym mis Medi yn Maes y Garn, sef pen blwydd Mam, ynghanol y mis, ac fy mhen blwydd i ar ddiwedd y mis. Dwi hefyd yn mynd i weld fy gig cyntaf mewn arena, i weld McFly yn Birmingham ar yr 17eg. Mae cyffro mwyaf y mis yn debygol o ddod reit ar y terfyn, gan mod i’n gwybod erbyn fod rhaid i mi fod yn y coleg ‘comfortably by 3pm’ (ar gadair esmwyth neu rywbeth) ar ddiwrnod olaf y mis.\ngan seiriol am 23:16 0 sylw\nDywedodd rhywun mai ond dau beth sy'n sicr mewn bywyd - trethi a marwolaeth. Tra bod squatters ac Al Capone yn llwyddo i osgoi un a'r Rolling Stones yn llwyddo i osgoi'r llall, mae dau beth sy'n amhosib cuddio rhagddynt o fyw yn Bow Street (neu Geredigion).\nBob mis, yn ddi-ffael, mae'r Cambrian Trader a'r Monthly Advertiser yn gorwedd ar y mat. Mae'r ddau gyfnodolyn yma'n cynrychioli llawer i mi - brwydr y busnesau bach yn erbyn y cwmniau rhyngwladol mawr, brwydr crefftwyr i gadw'i ffordd o fwy i fynd a brwydr rhai dynion a merched busnes i gadw busnesau hollol ddi-bwynt a hollol anymarferol o safbwynt ariannol i fynd.\nMae dyfodiad rhain hefyd yn cynrychioli cyfle i godi gwên wrth weld eitemau od ar y naw yn cael eu gwerthu (a rhif ffôn wedi'i brintio yn hytrach na chuddio tu ôl i ffugenw fel eBay) ac i chwerthin ar ddiniweidrwydd gramadegol rhai hysbysebwyr.\nGadewch i mi roi ambell enghraifft o'r Hysbysebydd Misol a gyrhaeddodd heddiw.\nWe can turn your pig into valuable dry cured bacon & sausage. Sliced & packed to your requirements.\nMilking Ewe - suitable for handmilking. Very quiet temperament. Ideal alternative source of milk for dairy intolerant.\nAll day Childcare Mes Bach Nursery, Aberystwyth.\nEr mor ddoniol yw'r tri uchod, roedd na un hysbyseb yn sefyll allan yn y Monthly Advertise y mis yma ...\nTwo Soay Rams for sale.\nPedigree, ideal for breeding\ngan seiriol am 23:01 0 sylw\nNewydd weld y dudalen yma ar wefan y BBC. Mae'r stori am ddyn sy'n bwriadu gwerthu aer wedi'i roi mewn potel o Gymru am £24 oddi ar ei wefan drychinebus, walesinabottle.com.\nSlate, Stone, Sand or Water are just a few ideas which will remind you of your birthplace, school, farm or the place you were brought up\nGrêt. Doeddwn i ddim yn deall fod dwr yn rhywbeth unigryw i Gymru. Pwy fyddai'n meddwl ei bod hi'n haf a bod dim byd o werth fel hurricanes yn mynd mlaen yn y byd ...\ngan seiriol am 09:38 2 sylw\ngan seiriol am 22:50 2 sylw\nDyna'r geiriau anfarwol ddywedodd Bobby Gould, oedd yn reolwr ar Gymru ar y pryd, wrth roi ei lofnod i mi yn ystod gem Aberystwyth vs Telford yng Nghoedlan y Parc pan chwaraeodd Neville Southall dros y clwb. Wrth edrych yn ôl, gadawodd ymateb nawddoglyd ond serchog Bobby Gould llawer mwy o argraff arnaf na osgo swta a phwdlyd Nev wrth arwyddo darnau o bapur (neu ei lyfr In Search of Perfection ar fy nghyfer i) i res o fechgyn ifanc.\nBeth bynnag, y pwynt roeddwn i'n ceisio ei wneud oedd fy mod i wedi hen arfer cael fy ngalw yn bopeth dan haul ond am fy enw. Dwi wedi clywed pob jôc am cereal a brecwast (I'm going to eat you for breakfast, Weetabix, Kellogg's ayyb), wedi clywed pob ynganiad posib o'r grwp o lythrennau sy'n fy enw a wedi cael fy ngalw yn bethau mor wahanol â Zaydriol (fel enw beiblaidd) a Kasabian. Dydw i ddim yn cwyno llawer am y peth. Ond pan darllenais i'r erthygl yma sy'n cyfeirio at gamynganu enwau a gweld enwau Håkon, Jiye, Michi, Elissa, Asa, Nara a Laszlo fel rhai anodd i'w ynganu, cefais fy nghythruddo! Triwch gael enw fel Seiriol!\ngan seiriol am 00:53 0 sylw\nGem dda i'w chwarae pan ry'ch chi wedi diflasu - cogio bod yn Arlywydd America. Gallwch chi newid polisiau America neu gwneud i George Bush edrych fel ffŵl. Wedi meddwl, sdim angen ein help ni arno fe i wneud hynny nagoes ...\ngan seiriol am 18:26 0 sylw\nDyma wefan swyddogol Lesley o’r gyfres ddiweddaraf o Big Brother. Dwi’n teimlo drosti - gwefan erchyll, dim gobaith am ddyfodol yng ngolwg y cyhoedd, lluniau gwael (mae ganddi bedwar troed yn y llun cyntaf), wedi recordio cân ofnadwy ar safon arbennig o isel (cliciwch ar y ddolen ar y dudalen yma i gael clywed clip o’r gân i chi gael deall be dwi’n meddwl) ac fe fydd hi’n agor archfarchnad fechan yn Chipping Norton cyn bo hir. Dwi ddim yn siwr pa wefan sydd fwyaf trajic - Môn-Heli (diolch i dafydd) neu Lesley. Dwi’n gwbod pa berson ydy’r mwyaf trajic.\ngan seiriol am 00:16 0 sylw\nRydw i’n ffan mawr o Marc Evans ac mae Dal:Yma/Nawr a Camgymeriad Gwych yn ddau o fy hoff ffilmiau. Roeddwn i’n disgwyl pethau mawr gan My Little Eye er bod yr adolygiadau ar IMDb yn ei feirniadu'n hallt.\nMae’r ffilm yn dilyn hanes pum person ifanc, tua diwedd eu harddegau neu yn eu hugeiniau cynnar, sydd ar webcast 24 awr am 6 mis (mewn steil Big Brother-aidd) ond mewn tŷ anferth Norman Bates-aidd yng nghanol nunlle. Mae'r ffilm gyfan wedi'i saethu trwy 'gamerau we'. Os oedd y pump yn aros yn y tŷ am chwe mis, roedden nhw’n ennill $1m yr un. Neu dyna beth roedden nhw’n feddwl oedd yn digwydd. Wrth gyrraedd ei therfyn, mae My Little Eye yn troi i mewn i slasher atmosfferig a thywyll, gyda'r camerau we yn rhoi naws voueyristig unigryw i'r ffilm.\nDwi ddim yn siwr iawn beth i feddwl am y ffilm. Mae’r stori’n olreit ac mae’r cyfan wedi’i saethu yn glyfar, yn gynnil ac yn glaustroffobig iawn. Serch hynny, mae’r cymeriadau’n fas a disylwedd, rhai o’r actorion yn wan, datblygiad y stori heb ei ymestyn ddigon hir ac mae’r llun drwy’r camerau o safon isel yn eich blino erbyn diwedd y ffilm. Dwi’n meddwl fod angen i mi wylio’r ffilm eto.\nFe ddaeth yr awr ac fe ddaeth y canlyniadau!\nFe fues i’n slei iawn ac edrych ar wasanaeth UCAS Track cyn mynd i’r ysgol, felly cefais i mo’r profiad canlyniadol go iawn mae’n debyg. Edrych allan o ymyrraeth yn fwy na dim wnes i, ond roeddwn i’n hapus iawn i weld fod y geiriau ‘Conditional Offer’ gyferbyn â Phrifysgol Caer-grawnt wedi newid i ‘Accepted’. Roedd yr holl broses UCAS drwy gyfrwng i Saesneg i mi gan fy mod wedi ceisio am o leiaf un Prifysgol tu allan i Gymru, gyda llaw. Mae eu gwasanaeth ar-lein yn Saesneg i bawb. Beth bynnag am hynny, roeddwn i wedi gwneud digon i gael mynd am Gaer-grawnt! Gwych!\nRoedd derbyn fy nghanlyniadau yn yr ysgol yn ychydig o anti-climacs yn sgil cael syniad o’r hyn roeddwn i’n mynd i’w dderbyn adre. O wybod fy mod wedi cael o leiaf tair A, roeddwn i’n eithaf ffyddiog y byddwn yn cael pedair, ond yn anffodus, roeddwn i wedi gwneud yn affwysol o wael yn yr arholiad Almaeneg, GR6, a boddodd fy Deutsch ddau farc oddi ar lan y radd A. Mae’n rhaid i mi gyfaddef mod i’n eithaf siomedig, er nad yw’n gwneud gwahaniaeth i safon fy Almaeneg nac i ba Brifysgol y byddaf yn mynd iddi, ond am fy mod yn gallu bod yn berffeithydd, ac am fod y ddau farc yna’n mynd i aros gyda mi.\nYn anffodus, roedd rhaid i mi fynd yn syth o’r ysgol i’r gwaith, yn yr adran ddigido yn y Llyfrgell Genedlaethol. Mae’r gwaith yn rhy ddiflas i roi arlliw ohono yma, hyd yn oed, ond mae’n talu’n dda ac roedd angen gwneud amser i fyny ar y ‘cloc’ (darn o bapur - dwi ddim digon pwysig i gael cerdyn clocio’i fewn) ar ôl cymryd diwrnod yn hwy na’r hyn roedd gen i’n wyliau ar ôl bod yn Nulyn. Doedd dim egni na chwant gen i fynd allan i ddathlu nos Iau (cabledd!) felly cefais noson dawel o flaen y teli bocs ac yn chwarae Football Manager 2005.\nFelly 273 diwrnod ar ôl i’r broses ddechrau gyda fy ffurflen UCAS yn cael ei hanfon, mae’r ‘freuddwyd’ wedi ei gwireddu - dwi’n mynd i Goleg y Brenin - mae'r llythyr derbyn wedi ei anfon. Mae’r tymor yn dechrau ar y trydydd o Hydref a dwi’n methu aros. Nawr mod i’n gwybod lle fyddai’n mynd, mae’r cynnwrf yng ngwaelodion y bol wedi cychwyn go iawn.\ngan seiriol am 18:34 4 sylw\nYchydig dros ddeuddeg awr ar ôl ysgrifennu’r neges ddiwethaf ar y blog, roedd hi’n amser dal y tacsi a mynd am Ddulyn. Roedden ni, fel criw o ffrindiau, wedi hanner bwriadu mynd ar wyliau tramor i ddathlu ar ôl gorffen ein harholiadau lefel A ond doedd neb digon brwdfrydig i fynd â’r maen i’r wal, felly yma, yn Aberystwyth, y bu’r dathlu bryd hynny. Wedi dweud hynny, roedd na ddigon o draed yn anesmwyth i ni benderfynu mynd dramor ychydig ymhellach ymlaen yn ystod y gwyliau haf. Dewiswyd Dulyn fel pen y daith yn weddol gynnar yn y trefnu a daeth y criw dethol at ei gilydd yn yr un modd. Roedden ni am fynd am y pris rhataf posib, felly penderfynwyd mynd o ddydd Llun tan ddydd Mercher. Fel y daeth hi’n agosach at y gwyliau, fe ddaeth hi’n amlwg ein bod wedi dewis gwyliau a fyddai’n gorffen y diwrnod cyn i ni dderbyn ein canlyniadau felly daeth y gwyliau yn ddathliad o flaen llaw yn y diwedd.\nRoedd y siwrne i lawr i Gaerdydd yn braf - dwi’n hoff iawn o deithio ar ffyrdd gwag gyda’r tarth yn codi fel amdo dros y caeau. Yr hediad o Gaerdydd i Ddulyn oedd y byrraf i mi fod arni erioed, yn rhyw gwta ddeugain munud. Roedd gwasaneth Ryanair yn un hysbyseb hir ond roedd y pris yn dda. Ar ôl cyrraedd y gwesty, yr Harcourt Hotel, doeddwn i ddim yn credu ein lwc. Doeddem ni ddim wedi talu llawer amdano, rhyw £30 y noson, ond roedd y stafelloedd yn helaeth a’r lleoliad yn berffaith, jyst oddi ar St Stephen’s Green.\nFe aeth pnawn dydd Llun a’r nos heibio mewn gwahanol fwytai, bariau, tafarndai a chlybiau nos. Yn anffodus, anghofiais fy nghamera felly mae’r noson wedi dengid i bwll angof cwrw am byth. Ceisiais wneud yn iawn am fy nghamwedd a gweld ychydig o’r ddinas ben bore dydd Mawrth (ddim wir ben bore ond ben bore am fachgen 18 oed ar daith piss-up). Cofiais fy nghamera nos Fawrth, ond does dim byd syfrdanol ar gof a chadw, dim ond lluniau dirifedig o fi a’n ffrindiau yn mynd yn raddol fwy meddw mewn nifer esgynnol o dafarndai.\nEr mor wael fy nisgrifiad o’r daith (gan gofio fod fy rhieni yn debygol o ddarllen hwn), gallaf eich sicrhau ein bod wedi joio mas draw. Mae Dulyn yn brifddinas Ewropeaidd fyw gyda thrigolion hyfryd a thafarndai heb eu hail. Ry’n ni wedi addo mynd yn ôl eisoes.\ngan seiriol am 23:13 0 sylw\nFe ddaeth hi’n bnawn Sul yn rhyfeddol o gyflym ar ôl penwythnos, wel nos Sadwrn a bore Sul mewn gwirionedd, i’w gofio. Aeth y siwrne i’r gogledd yn llyfn iawn, er fod y car yn llawn iawn. Roedd offer Dylan a fy sach gysgu a mag i yn llenwi’r bŵt felly roedd rhaid i babell Einion a gitar fas Meilyr a peth wmbreth o fagiau a drangalŵns eraill fynd ar eu glin. Rhoddais y mix-tape C90 bûm yn ei baratoi nos Wener i fynd wrth adael Bow Street ac fe ddaeth i ben ychydig filltiroedd tua allan i Borthmadog. Yn anffodus, cymerodd yr ychydig filltiroedd cyn y Cob ac i mewn i Borthmadog ei hun dipyn yn hirach na’r disgwyl. Roeddwn i’n meddwl gwnaed gwelliant i’r ffordd, ond roedd y traffig yn drymach nag erioed!\nBeth bynnag am hynny, fe gyrhaeddodd y pedwar ohonon ni’n saff yn y car bach yn y diwedd gan gwrdd â’r merched, a fu’n ddigon caled i aros nos Wener ond oedd yn ofn y glaw ormod i aros tan ddydd Sul, yn y maes parcio. Erbyn i ni gyrraedd y Clwb Chwaraeon, roedd y glaw wedi peidio a'r gwair yn sychu! Rhyfedd o fyd. Dechreuodd y gerddoriaeth yn gynharach na’r oeddwn i’n disgwyl ac o fewn dim roedd Radio Luxembourg ar y llwyfan. Ceisiais dynnu llun neu ddau ohonynt ond doeddwn i ddim am dynnu sylw at fy hun yn ormodol felly mae safon y lluniau yn arbennig o isel. Chwaraeodd y band yn wych. Roedden nhw wir ar eu gorau felly roedd hi’n biti mawr fod y gynulleidfa yn siomedig yn ei nifer.\nDilynodd Ashokan a rociodd er problemau technegol, yna’r Poppies oedd yn arbennig o dynn, y Sibrydion a symudodd y noson i lefel arall gyda chaneuon pop o safon, Zabrinski oedd yn wael iawn a Topper i ddod â’r noson i derfyn gyda pherfformiad a blesiodd y dorf oedd yn faint teilwng iawn erbyn bryd hynny.\nRoeddwn i’n ddigon lwcus i fod ar y rhestr westai ac felly’n cael mynediad i gefn llwyfan, lle roedd y bandiau ac amryw o (bennau) mawrion y “Sîn” yn cymdeithasu. Yno y bûm nes iddi fynd yn llawer rhy hwyr i rywun oedd yn gyrru adref y bore canlynol fod ar ei draed yn clebran. Uchafbwynt cymdeithasol y noson oedd cysgodi rhag y glaw ym mhabell arallfydol Bandit gydag Ian Cottrell a Huw Stephens (ydw, dwi’n name dropper). Blydi doniol.\nRoedd Dylan a mi yn rhannu pabell Ffion, un o’r rhai nad oedd â’r stamina i bara trwy nos Sadwrn, a cefais i noson hynod dda o gwsg gan ystyried fy mod i’n gorwedd ar lawr y babell heb fat a bod fy sach gysgu yn gwrthod cau’n iawn. Didrafferth oedd y siwrne'n ôl a roedden ni bron adref erbyn amser cinio yn y diwedd.\nFe fyddai’n sicr yn mynd yn ôl i Firi Madog - pobl dda, caniau o gwrw’n ymddangos ym mhobman a’r bandiau yn rocio. Mae na rai lluniau arbennig o wael ar fy flickr.\ngan seiriol am 16:34 0 sylw\nRydw i ar fin cychwyn i Borthmadog i fynd i Wyl Ddeuddydd Miri Madog yng nghanol cawodydd erchyll o law. Mae’r daith yma i’r gogledd dod ar ddechrau cyfnod o fwynhau diamod ac afradus. Dwi’n aros ym Mhorthmadog heno mewn pabell, dod adre ddydd Sul ac yn cychwyn am wyliau am dridau yn Nulyn ben bore Llun. Fe fyddai’n cyrraedd yn ôl ddydd Mercher ar gyfer sobri ac yna casglu fy nghanlyniadau lefel A. Mae hi’n mynd i fod yn wythnos ddrud ond dwi’n siwr fydd yr hwyl yn werth bob ceiniog.\nNid y daith i Ddulyn fydd fy ngwyliau cyntaf eleni, gan mod i wedi bod yng Ngwlad Pwyl gyda Cherddorfa’r Tair Sir eisoes yr haf yma. Mae na luniau o’r daith ar fy flickr i ac hefyd ar gyfrif flickr Tair Sir a gan Rhodri. Roedd hi’n daith lwyddiannus iawn ym mhob ffordd. Roedd yr ochr ‘gerddorfaol’ yn hynod o dda, yn ôl ei arfer, er bod rhaid i ni chwarae pedwerydd symffoni Tchaikovsky heb dimpani yn un o’r cyngherddau. Roedd y gynulleidfa ar eu traed yn ein tri chyngerdd.\nRoedd yr ochr gymdeithasol yn iach iawn eleni eto er fod y gerddorfa wedi’i rhannu’n ddwy oherwydd lle ar yr awyrennau i fynd â ni i Krakow. Un o’r uchafbwyntiau i bawb dwi’n meddwl, os allwch chi ei alw’n uchafbwynt, oedd mynd i wersyll Auschwitz yn Oswecim ac i wersyll Auschwitz-Birkenau i lawr y ffordd. Er fod na rai lluniau i fyny ar y we, wnes i ddim tynnu llawer yno o’i gymharu gyda rhai aelodau eraill o’r gerddorfa a fynnai dynnu lluniau o bopeth - o’r siambrau nwy i eiddo’r rhai a gafwyd eu llofruddio yno. Doeddwn i ddim eisiau lluniau o le bu farw miloedd o bobl ar fy nghyfrifiadur nac yn fy meddiant. Roeddwn i wedi ymweld a gwersyll tebyg yn Saschenhausen ac wedi darllen llyfr ardderchog Sybille Steinbacher, Auschwitz: A History felly roeddwn wedi paratoi fy hun yn llawn ac yn barod i elwa’n llawn o’r profiad.\nAr ôl diwrnod neu ddau yn Krakow, aethon ni i lawr i ganol mynyddoedd y Tatras i dref Zakopane. Roedd y dref yn llawer mwy bywiog na Krakow ac roedd naws ieuengach yno rywsut. Un o uchafbwyntiau’r daith i mi oedd rhoi ein cyngerdd olaf yn Eglwys y Groes Sanctaidd yn y dref. Roedd pensaernïaeth yr Eglwys yn gyfoes iawn ac yn eitha mentrus - roedd yr organ yn ffantastig - a roedd y bobl yr un mor fodern yn eu diwinyddiaeth gan eu bod yn cynnal cartref i blant amddifad yn y seler. Fe gyflwynwyd ail symudiad y symffoni, yr Andantino in mode di Canzone (mae modd gwrando ar glip yma ond dydw i ddim yn meddwl llawer o’r recordiad), fel teyrnged i’r rhai a fu farw ar Fehefin y 7fed yn Llundain.\nDaeth y daith i ben ar ôl taith ar hyd afon ym Mharc Cenedlaethol Pieninsky (dwi ddim yn hollol siwr o hyn - dydy fy Mhwyleg i ddim yn dda iawn), sy’n ffinio gyda Slovakia. Fe ges i amser gwych ar y daith - roedd y Pwyliaid yn groesawgar, eu wodka yn blasu o rywbeth heblaw am anti-freeze a’r bryniau’n wyrdd. Ewch yno cyn iddyn nhw ymuno â’r Ewro a tra bod y bwyd a’r ddiod yn rhad!\ngan seiriol am 13:22 0 sylw\nDyna pryd y gorffennais fy arholiad olaf, papur HI6 ar ddiwygio seneddol ym Mhrydain yn y bedwerydd ganrif ar bymtheg a chyfraniad Garibaldi at uno'r Eidal. Dwi wedi bod yn aros am fy nghanlyniadau bob dydd ers hynny ac mae'r golau a fu mor bell i ffwrdd yn awr yng ngheg y twnel ac yn fy nallu. Erbyn wythnos i heddiw, fe fyddai'n gwybod i le fyddai'n mynd i'r Brifysgol.\nFe fydd y lleoliad yn llywio cwrs gweddill fy mywyd yn eitha drastig. Fy newis cyntaf ydy mynd i Goleg y Brenin, ym Mhrifysgol Caer-grawnt i astudio hanes. Dwi wedi cael lle, sy'n amodol ar A mewn Hanes a dwy A mewn unrhyw ddau bwnc arall (fy mhynciau lefel A ydy Cymraeg, Almaeneg, Hanes a Cherddoriaeth gyda llaw), yn dilyn prawf a chyfweliad yn ôl ym mis Rhagfyr y llynedd.\nWrth ddod i weld y gwahaniaeth rhwng y dewis cyntaf a'r dewis wrth gefn, mae beth ddwedais i am newid cwrs fy mywyd yn amlwg. Cymraeg ym Mhrifysgol Caerdydd ydy hwnnw ac mae angen o leiaf 100 o bwyntiau Tariff UCAS mewn Cymraeg a chyfanswm o 260 o bwyntiau i deilyngu fy lle yno. Dwi'n meddwl fod hyn yn gyfystyr a BCC neu BBD neu rywbeth - dwi ddim yn siwr o'r system bwyntiau o gwbl.\nPenderfynais i ddewis dau gwrs mor wahanol am nifer o resymau. Wrth geisio penderfynu pa Brifysgolion i'w rhoi ar y ffurflen UCAS, fe benderfynais y buaswn i'n mynd dros Glawdd Offa i'r Brifysgol ar yr amod fy mod yn mynd i le sy'n cynnig cyrsiau o safon sy'n llawer gwell na'r rhai sy'n cael eu cynnig ym Mhrifysgolion Cymru. Gan fod y cwrs sydd ar ben fy rhestr yn un o'r rhai gorau ym Mhrydain (a'r byd), dwi'n hyderu fy mod i wedi cadw'r addewid yma.\nMae'r system lefel A bresennol braidd yn gymysglyd i rywun o'r tu allan ond un o'i phrif rinweddau ydy'r modd mae dyn yn gwybod yn union sawl marc sydd ei angen arno yn arholiadau olaf lefel A er mwyn cael graddau arbennig. Mantais amlwg hyn ydy'ch bod chi'n gallu dewis a dethol rhai arholiadau i ganolbwyntio arnynt. Un o fanteision arall y system ydy'r modd y gallwch sefyll arholiadau ym Mis Ionawr a dewis opsiynau gwaith cwrs gan roi llai o ddwr ar gerrig sauna cyfnod arholiadau'r haf. Mae hyn i gyd yn golygu fod syniad bras gen i o ba mor dda oedd angen i mi wneud mewn rhai arholiadau i gael y graddau dwi eu hangen.\nDwi ddim am gynnig unrhyw arlliw ar ba mor dda dwi'n meddwl aeth yr arholiadau gan mod i'n dueddol o gal stincars ar ol meddwl fod yr arholiad yn hawdd a minnau wedi'i fwynhau. Ond nid hir yw pob aros, oherwydd fe fyddai'n gwybod cwrs ffawd erbyn yr adeg yma'r wythnos nesaf. Croeswch popeth er fy mwyn i fore Iau nesaf.\ngan seiriol am 20:12 0 sylw


O’r diwedd, ar ôl blwyddyn o wneud ARFOGI ar-lein, daeth y penwythnos cyntaf nôl wyneb yn wyneb yn Coleg y Bala, ac am benwythnos i gofio! Roedd cyffro a disgwyliad dros y penwythnos wrth i ni dreulio amser yn dal lan gyda’n gilydd, yn rhannu gyda’n gilydd am sut mae Duw ar waith ynom ni ac yn ein gwlad ni, gyda’r ffocws ar ein thema, ‘Gweddi sy’n newid cenedl’.\nCychwynodd y penwythnos ar y nos Wener a chawsom amser i weld ffrindiau hen a newydd a dal lan ar ôl cyfnod rhyfedd, dros baned a pastries cyn dod at ein gilydd ar gyfer y sesiwn gyntaf. Dechreuon ni trwy edrych ar air Duw gyda Steff Morris, oedd wedyn yn ein harwain mewn addoliad. Buom yn treulio amser yn addoli Duw ac roedd e’n amser bendithiol iawn wrth i ni ddod â’n hunain i Dduw a’n cyflwyno’n hunain iddo ar ddechrau’r penwythnos. Wedyn buom yn gwylio cyfweliad gyda Dave a Karen Smith o eglwys Kingsgate yn Peterborough. Roedd yn wych i glywed eu profiadau nhw dros y blynyddoedd a sut mae gweddi wedi bod yn rhan anatod o’u siwrne yn unigol ac fel eglwys. Gorffennodd y noson gyda bagels nôl yn y Coleg ag amser i barhau i ddal lan gyda ffrindiau a siarad dros yr hyn roedden ni wedi clywed yn y sesiwn gyntaf.\nFe wnaethom ddeffro bore Sadwrn i Goleg oer a thywyll oherwydd power cut yn ystod y nos!! A dim jyst y Coleg oedd heb drydan ond hanner Bala! Ond, er yr amgylchiadau annisgwyl, a gyda diolch i grîw Coleg y Bala, roedden ni dal yn gallu parhau yn ein hamser gyda’n gilydd ac roedd e’n atgoffa amserol mai’r cyfan mae Duw ei eisiau yw ni, sut bynnag ydyn ni. Cawsom sesiynau gydag Andy Ollerton a Lydia Power, grwpiau bach, ac amser o addoliad a gweddi dros ein gilydd a’n cenedl ar ddiwedd y diwrnod.\nRoedd llawer o uchafbwyntiau dros y penwythnos ond un o’r mwyaf i mi oedd y sesiynau gan Andy a Lydia. Rhannodd Andy gyda ni am weddi gyda golwg penodol ar Actau 4, a’r arferion o weddi gan y disgyblion ’da ni’n gweld, gyda’r pwyslais bod ‘gweddi sy’n newid cenedl’ yn dechrau gyda Duw yn troi ei bobl i weddïo. Wedyn clywsom wrth Lydia Power am ‘ffydd ffres’. Roedd Lydia wedi’n hannog a’n herio i beidio ildio yn ein gweddïau, ond yn lle: “Daliwch ati i ofyn a byddwch yn ei gael; chwiliwch a byddwch yn dod o hyd iddo; curwch y drws a bydd yn cael ei agor.” Luc 11:9\nRoedd y penwythnos yn un i’w gofio am lawer o resymau! Ond dwi’n ddiolchgar iawn i Dduw am ddatgelu ei hun i ni trwy bob un rhan o’r penwythnos, a dwi’n edrych ymlaen yn barod i’r penwythnos nesaf i allu gweld sut mae Duw wedi parhau i weithio ynom ni, trwom ni ac yn ein cenedl trwy weddi, yn arwain ymlaen o ARFOGI 21.


8 Ffordd o Wella’ch Ffotograffiaeth ar Ffôn Clyfar – Cyfranogaeth Cymru\nMae’r dyddiau pan fyddem bob amser yn cario ffôn yn ogystal â chamera wedi hen fynd. Diolch i ddatblygiadau mewn technoleg symudol, mae popeth bellach ar gael mewn un ddyfais – ein ffôn clyfar dibynadwy.\nMae’n debygol bod gan eich ffôn gamera o safon weddol uchel, o ystyried ei faint. Dyw camerâu ffonau clyfar yn bendant ddim cystal â chamera DSLR sydd â dewis o wahanol lensys, ond mae eu hansawdd wedi cynyddu’n ddramatig ers iddynt gael eu cyflwyno gyntaf.\nYdi ein sgiliau ffotograffiaeth wedi cynyddu hefyd? Ydynt, fwy na thebyg.\nYn enwedig gyda phoblogrwydd apiau fel Instagram sy’n dibynnu ar hidlyddion parod sy’n helpu i wneud hyd yn oed y lluniau mwyaf diflas ddal y llygad. Eto, dyw hyn ddim o reidrwydd yn disodli’r angen am feddalwedd broffesiynol fel Adobe Photoshop, ond mae pethau yn sicr wedi datblygu’n fawr iawn.\nMae pawb yn gwybod bod lluniau’n fwy atyniadol na llwyth o ysgrifen. Yn ogystal, mae lluniau yn fusnes mawr bellach yn y byd marchnata cymdeithasol. Ar Twitter, mae trydar â delwedd yn ennyn 150% mwy o ddiddordeb na’r rheini heb un. Yr un yw’r stori ar lwyfannau cymdeithasol eraill, felly…\nSut y gallwch wella’ch sgiliau ffotograffiaeth ar ffôn clyfar?\nDyma 8 awgrym i wella’ch sgiliau ffotograffiaeth a fydd yn helpu’ch blogiau a’ch proffiliau ar y cyfryngau cymdeithasol i ddisgleirio â danteithion gweledol i’r llygad, heb orfod gwario ffortiwn ar gyfarpar proffesiynol.\nEin weithdy Ymgysylltu trwy luniau yn archwilio ffyrdd a dulliau gwahanol o ymgysylltu â phobl mewn ffordd lai llenyddol.\n1. Golau yw popeth\nI bob ffotograffydd, golau yw’r ffactor unigol pwysicaf i dynnu llun da.\nYdych chi erioed wedi sylwi mewn siop ddillad, neu yn y lle torri gwallt, fod y golau bob amser yn gwneud i bethau edrych yn well y tu mewn? Wrth gwrs, gwneir hyn ar bwrpas – maent eisiau i chi brynu’r dillad yna neu fod yn hapus â’r ffordd maent wedi torri’ch gwallt. Mae llawer o feddwl y tu ôl i ddyluniad y golau yn y busnesau hyn – mae golau yr un mor bwysig i ffotograffwyr. Erioed wedi trio tynnu llun yn y tywyllwch?!\nOs oes amheuaeth – golau naturiol sydd orau. Wrth dynnu llun o bobl ar ddiwrnod heulog, fe fydd yna yn aml gysgodion ar wyneb y sawl sydd yn y llun, a all edrych yn dda weithiau, ond at ei gilydd mae rhywle yn y cysgod yn ei gwneud yn haws cael goleuad mwy manwl gywir gyda’ch ffôn.\nOs ydych yn tynnu lluniau tu mewn, peidiwch â rhoi gwrthrych y llun yn uniongyrchol o flaen ffenestr gan mai amlinell ohono fydd yn y llun.\n2. Deall beth yw ystyr y gosodiadau\nCyflymder caead (Shutter speed) yw’r amser y mae’r caead ar agor. Po hiraf y mae ar agor, y mwyaf o olau y mae’n ei adael i mewn. Fe’i defnyddir i reoli aneglurder symudiadau mewn lluniau.\nISO yw pa mor sensitif yw synhwyrydd y camera. Po uchaf y rhif, y mwyaf sensitif yw’r synhwyrydd i’r golau sydd ar gael. Mae rhifau uwch yn dda ar gyfer golau gwael, ond o bosib wedyn ceir lluniau ‘swnllyd’/aneglur.\nMae Cydbwysedd gwyn (White balance) yn eich galluogi i ddewis y math o olau yn ôl yr amodau ac fe fydd y camera yn ymaddasu yn unol â hynny. Mae yna rag-osodiadau megis Heulog, Cymylog, Gwynias a Thyngsten. Y ffordd orau o ddewis y cydbwysedd gwyn cywir yw defnyddio sgrin eich ffôn i edrych ar liw croen rhywun, a cheisio ei wneud mor agos at y lliw go iawn â phosib – heblaw os ydych yn mynd am lun arbrofol!\nWella’ch Ffotograffiaeth ar Ffôn Clyfar – Deall beth yw ystyr y gosodiadau\n3. Defnyddio’r cydraniad delwedd uchaf posib\nMae’n siwr bod gan eich ffôn osodiadau i gynyddu neu leihau ansawdd delweddau (darganfyddwch sut i newid hyn: defnyddwyr iPhone, defnyddwyr Android, defnyddwyr ffôn Windows)\nMae delweddau ansawdd uchel yn cymryd mwy o le yn eich ffôn\nMae cydraniadau uwch yn fwy addas wrth argraffu llun, os ydych am wneud hynny\nMae delweddau ansawdd is yn cymryd llai o le yn eich ffôn\nDim ond mewn meintiau bach y gellir argraffu delweddau cydraniadau is\nFydd defnyddio’r gosodiadau cydraniad ac ansawdd uchaf ddim bob amser yn rhoi delwedd well, ond fe fydd fel arfer yn fwy siarp a bwrw’ch bod yn dal y ffôn yn llonydd a bod yna olau gweddol dda.\n4. Peidiwch â thrafferthu â’r fflash\nEr gwaethaf ansawdd gwych camerâu ffonau modern – gallwch anghofio am y fflash. Mae’n ddi-bwynt ac yn y lle anghywir iddo fod o ddefnydd gwirioneddol. Fe fydd y rhan fwyaf ohonom yn cael canlyniadau gwell drwy ddefnyddio’r gosodiadau cywir a golau da/naturiol.\n5. Peidiwch â thrafferthu chwyddo chwaith\nDiffyg arall wrth ddefnyddio camera’ch ffôn yw’r chwyddo. Mae’n ofnadwy. Chwyddo digidol yw ef, a’r cwbl y mae’n ei wneud yw gwneud y picseli yn fwy, yn hytrach na chwyddo optegol sydd ar gael ar gamera mwy megis DSLR.\nMae modd i chi chwyddo hyd at 1x, ond fe fydd unrhyw beth uwch na hynny’n rhoi llun aneglur llawn picseli, rhywbeth na fyddwch yn falch iawn ohono!\n6. Defnyddiwch y ‘Rheol Traeanau’\nNid rheol mo hon fel y cyfryw – mwy o ganllaw. Dychmygwch fod y llun wedi’i rannu’n 9 sgwâr cyfartal. Ceisiwch roi elfennau pwysig yn y llun ar hyd y llinellau hyn, neu lle maent yn cwrdd/croesi. Gelwir hyn y ‘Rheol Traeanau’ – at ei gilydd fe fydd lluniau a dynnwyd gan gadw at y ‘rheol’ hon yn plesio’r llygad.\nY rheswm dros hyn yw bod y llygad yn cael ei ddenu’n naturiol at y llefydd hynny ar lun ac mae’n ymwneud hefyd â’r ‘Gymhareb Euraidd’ – fformiwla fathemategol sy’n rhoi grid cwbl gymesur sy’n syml iawn i’w ddelweddu.\nFe fydd gan y rhan fwyaf o gamerâu ffonau osodiad i droi’r llinellau grid ymlaen sy’n helpu i gysodi’ch lluniau.\n7. Daliwch yn llonydd!\nGall fod yn anodd, ond ceisiwch gadw’ch dwylo’n llonydd wrth ddal eich ffôn. Os ydych yn cael hyn yn anodd, gallwch brynu tripod bach, un a all afael yn eich ffôn, am lai na £10. Gall tripod fod o gymorth mawr os ydych yn defnyddio’ch ffôn i recordio fideo hefyd.\nWella’ch Ffotograffiaeth ar Ffôn Clyfar – Daliwch yn llonydd!\n8. Portread ‘ta tirlun?\nMae’n dibynnu ar beth rydych yn bwriadu ei wneud â’ch llun, os yw e’ ar gyfer Facebook neu Instagram yna mae’n debygol y bydd yn cael ei docio i siâp sgwâr pan fyddwch yn ei gyhoeddi. Ond, os bydd e’n mynd ar sgrin deledu neu gyflwyniad, yna dylech ddal eich ffôn ar ffurf tirlun er mwyn llenwi’r sgrin.\nOs ydych yn tynnu’ch llun ar ffurf portread (dal eich ffôn ar i fyny), ac rydych eisiau ei ddefnyddio yn y dyfodol ar gyfer fideo, stori ddigidol neu gyflwyniad – fe fydd yn anodd tocio’r bariau du fertigol bob ochr i’r llun.\nDyna pam mae’n bwysig gwybod beth rydych am ei wneud â’ch llun wrth benderfynu pa ffordd i ddal eich ffôn!\nFelly dyna’r awgrymiadau i egin-ffotograffwyr ar ffôn clyfar! Os ydych yn mynd ati i roi’r cyngor yma ar waith – fe fyddem wrth ein boddau o weld y canlyniadau…\nPerthnasol: Os hoffech roi cynnig ar ffyrdd newydd o ymgysylltu trwy luniau, cymerwch olwg ar ein gweithdy, gallwn ei addasu’n arbennig i’ch mudiad chi. Cael gwybod mwy\nGadewch sylw isod gyda dolen at y llun gorau rydych wedi’i dynnu ar eich ffôn neu hyd yn oed ddolen at eich proffil Instagram ac fe rannwn ni’r rhai gorau!\nCofiwch danysgrifio i gael cyngor ac awgrymiadau pellach i greu cynnwys gweledol atyniadol.\nThis entry was posted in Ymgysylltu digidol and tagged cyfathrebu, e-gyfranogaeth, ffotograffiaeth, technoleg. Bookmark the permalink.\n← Sut i ddefnyddio’r Egwyddorion Cenedlaethol yn eich gwaith\nCyrsiau Cyfranogaeth Cymru yn Rhaglen Hyfforddi newydd WCVA →


Modrwyog y rhos - Wicipedia\nModrwyog y rhos\nLlun allan o lyfr John Curtis: British Entomology Volume 1\nRhywogaeth: D. fagaria\nGwyfyn sy'n perthyn i urdd y Lepidoptera yw modrwyog y rhos, sy'n enw gwrywaidd; yr enw lluosog ydy modrwyogion y rhos; yr enw Saesneg yw Grey Scalloped Bar, a'r enw gwyddonol yw Dyscia fagaria.\nEwrop yw ei diriogaeth ac mae ei gynefin yn cynnwys rhostiroedd, tir mawnog a thiroedd agored tebyg yng Nghymru a Lloegr ac yn Iwerddon a'r Alban.\nLled ei adenydd ydy 31–40 mm ac mae'n hedfan ym Mehefin a Gorffennaf, ac ar adegau ym mis Mai.\nPrif fwyd y siani flewog ydy mathau o rug gan gynnwys Calluna ac Erica.\nWedi deor o'i ŵy mae'r modrwyog y rhos yn lindysyn sy'n bwyta llawer o ddail, ac wedyn mae'n troi i fod yn chwiler. Daw allan o'r chwiler ar ôl rhai wythnosau. Mae pedwar cyfnod yng nghylchred bywyd glöynnod byw a gwyfynod: ŵy, lindysyn, chwiler ac oedolyn.\nWedi dod o "https://cy.wikipedia.org/w/index.php?title=Modrwyog_y_rhos&oldid=2490723"


Hafan > Byw > Gofal Cymdeithasol > Sexual Health\nMae iechyd rhywiol yn rhan bwysig o'ch iechyd a'ch lles. Os oes gennych blant, mae'n dda siarad am ryw a'r materion sy'n ymwneud â chamau atal genhedlu a heintiau a drosglwyddir yn rhywiol (STIs).\nMae yna wahanol wasanaethau a all roi cyngor i chi a'ch helpu i wneud dewisiadau gwybodus am eich iechyd rhywiol a'ch dulliau atal genhedlu.\nGellir trosglwyddo heintiau a drosglwyddir yn rhywiol (STIs) o un person i'r llall trwy ryw heb ddiogelwch neu gyswllt genital. Mae gwasanaethau iechyd rhywiol i brofi a thrin ar eu cyfer yn rhad ac am ddim, yn gyfrinachol ac ar gael i bawb waeth beth fo'u rhyw, oedran, tarddiad ethnig a chyfeiriadedd rhywiol.


Ty 2 Ystafell (The Oakley) - Cartrefi Conwy\nHome » Ty 2 Ystafell (The Oakley)\nTy 2 Ystafell (The Oakley)\n£450 PCM rentu\nMae’r cartref 2 ystafell wely hon wedi’i lleoli yn natblygiad Bron y Castell dymunol iawn yn Abergele. Ar y blaen mae ardal lolfa fawr sy’n arwain i mewn i gegin / ystafell fwyta’r cynllun agored, gyda WC lawrlwyf a gwpwrdd storio defnyddiol yng nghanol y cartref. Gellir cael mynediad i’r ardd trwy ddrysau patio dwbl i ymestyn y gofod byw. Mae’r llofft yn cynnwys y prif ystafell wely, yr ail ystafell wely ac ystafell ymolchi a rennir.\n(Ar gael ym mis Mehefin 2019)\n2 Ystafelloedd gwely 1 Ystafell folchi 2 receptions


American Interior - ieie cynhyrchiadau\nMae’r cerddor cwlt Gruff Rhys yn cofnodi ei daith gerddorol ddiweddaraf, gan ddilyn ôl traed ei berthynas o’r G18, y fforiwr John Evans, ar siwrnai anhygoel yn America.\nTaith gyngerdd ymchwilgar yw ‘American Interior’. Mae dychymyg, ffeithiau, chwedlau a cherddoriaeth yn mynd benben â’i gilydd wrth i Gruff hedfan fel eryr ac udo fel blaidd ar lwybr ei hen (eithafol o hen) ewythr.\nGan ddechrau yn Llyfrgell Beinecke ym Mhrifysgol Yale, lle dywedir y cedwir map enwog John Evans, mae Gruff yn hyrddio’i hun dros ei ben i ganol cadwyn o gyngherddau, sesiynnau recordio, a sgyrsiau gyda newyddiadurwyr, academyddion, seicolegwyr a phobl leol wrth fynd ar ei hynt.\nO Baltimore i St Louis, i fyny at Dir Cadw’r Mandaniaid yn Casino ac i lawr basin y Mississippi i dy’r Hen Lywodraethwr yn New Orleans, mae Gruff yn archwilio i arwyddocâd John Evans yn hanes America, union amgylchiadau ei farwolaeth a lleoliad ei feddrod coll.\nCyfarwyddwyr: Gruff Rhys & Dylan Goch\n© 2022 ieie cynhyrchiadau\nCynlluniwyd gan chevaline


Y gwahaniaeth rhwng diwygiadau o "Trawsnewidiad y Frythoneg i'r Gymraeg" - Wicipedia\nY gwahaniaeth rhwng diwygiadau o "Trawsnewidiad y Frythoneg i'r Gymraeg"\nTrawsnewidiad y Frythoneg i'r Gymraeg (golygu)\nDiwygiad 17:21, 8 Mawrth 2013\nLleihawyd o 5 beit , 7 o flynyddoedd yn ôl\nDiwygiad 04:54, 17 Chwefror 2013 (golygu)\n(didolnod using AWB)\nDiwygiad 17:21, 8 Mawrth 2013 (golygu) (dadwneud)\nOherwydd y diffyg tystiolaeth ysgrifenedig, ni ellir dweud yn sicr pryd y cafodd trawsnewidiad y Frythoneg i Gymraeg Cynnar ei gwblhau. Mae'r arysgrif Gymraeg cynharaf sydd wedi goroesi yn dyddio o tua OC 700. Fe'i ceir ar faen coffa sydd yn awr yn eglwys [[Tywyn]], Meirionnydd. Er bod rhai yn meddwl y gallasai'r Gymraeg fod wedi ymwahanu'n bendant o'r Frythoneg yn gynnar yn y chweched ganrif, derbynnir amcangyfrif gan y mwyafrif o ysgolheigion fod oes Cymraeg Cynnar yn dechrau yn ail hanner y chweched ganrif.\nGan nad oedd y Frythoneg yn iaith ysgrifenedig, tystiolaeth anuniongyrchol yn unig sydd i'r newidiadau a ddigwyddodd iddi wrth iddi gael ei thrawsnewid i'r Gymraeg. <ref> Yn ystod y 19eg ganrif dechreuwyd astudio hanes datblygiad ieithoedd a'r perthynas rhyngddynt. Cymerwyd y dystiolaeth ysgrifenedig a oedd ar gael, a'i chymharu â'r hyn a oedd ar gael ar gyfer ieithoedd eraill a ddyddiai o'r un adeg hanesyddol. Dilynwyd felly hynt iaith ar hyd yr oesau. O ddeall patrymau newid ieithyddol mae modd ail-lunio ieithoedd diflanedig. Mae [[ieitheg gymharol]] yn adeiladu ar dystiolaeth enwau llefydd a phobl Brythonig, ac ambell i enw cyffredin a gofnodwyd yn Lladin neu yng Ngroeg. Y technegau hyn sydd wedi galluogi ieithyddion i ddirnad peth o eirfa a gramadeg y Frythoneg.</ref>\nMae ieithyddion wedi dyfalu y bu i enwau ac ansoddeiriau'r Frythoneg ffurfiau goddrychol, gwrthrychol, genidol a derbyniol, sef y 'cyflyrau' a oedd yn nodweddu ieithoedd [[Indo-Ewropeg Gorllewinol]] yr adeg honno. Roedd gan enwau yn y Frythoneg ffurfiau unigol, deuol a lluosog. Terfyniadau gwahanol ar y geiriau oedd yn gwahaniaethu un ffurf oddi wrth y llall. Roedd cenedl enw Brythoneg yn wrywaidd, benywaidd neu'n ddiryw. Dim ond un ffurf unigol ac un luosog ar enw ac ansoddair sydd gan y Gymraeg, ac ambell i ffurf ddeuol megis '''dwylo'''. O ran cenedl, dim ond gwrywaidd a benywaidd a erys yn Gymraeg.\nRoedd [[cyflyrau]] goddrychol, gwrthrychol a genidol i enwau Brythoneg, a'r rheini'n wahanol ar gyfer enwau unigol, deuol a lluosog, e.e. y Frythoneg am yr enw 'bardd' yw <ref > Defnyddir confensiwn ieithegwyr sef yr Wyddor Seinegol Gydwladol i gyfleu seiniai ar bapur fel a ganlyn:\n*Dynoda '''i̯''' ac '''w̯''' i-gytsain ac w-gytsain fel y'i ceir yn '''iach''', y '''wasg'''\n*Dynoda '''ˉ''' ar ben llafariad lafariad hir fel y'i ceir yn '''haf''', '''hedd''', '''gof''', '''hir''', '''dyn'''\nWedi dod o "https://cy.wikipedia.org/wiki/Arbennig:MobileDiff/1422538"


Ionawr 2019 yn Stagbwll | National Trust\nIonawr 2019 yn Stagbwll\nMae’r tîm ceidwaid wedi bod yn brysur yn Cheriton Bottom National Trust / Alex Shilling\nNawr bod 2018 wedi ein hen adael, mae wedi bod yn ddechreuad prysur i 2019 ar Stad Stagbwll. Mae’r tywydd annhymhorol o sych hyd yn hyn wedi rhoi cyfle ardderchog i ni gael y blaen ar sawl tasg fyddai fel arfer yn ein plannu hyd ein pengliniau mewn mwd!\nGwaith clirio yn Cheriton Bottom\nFe ddechreuon ni’r flwyddyn yng Nghoedwig Cheriton Bottom, gan glirio gweddillion niwed storm. Cyn y Nadolig, fe drawyd yr ardal gan wyntoedd uchel ac fe syrthiodd rhyw 20 o goed pinwydd tal, aeddfed.\nRy’n ni wedi cadw’r tractor a’r winsh yn brysur, yn clirio coed a sicrhau nad oes olion gwreiddiau yn amharu ar y llwybrau, gan fynd â’r coed yn barod i’w prosesu er mwyn cynhesu Canolfan Stagbwll.\nCoed enghreifftiol yng Nghoedwig Lodge Park\nMae gwaith wedi parhau hefyd yng Nghoedwig Lodge Park i deneuo’r coed tu ôl i’r tŷ haf, gan barhau â’n cynllun i agor mas yr ardaloedd canolog yn y goedlan, er mwyn caniatáu i blanhigion sy’n tyfu yno’n barod i dyfu ymhellach ac hefyd creu bylchau ar gyfer plannu’r genhedlaeth nesaf.\nMae ein dewis terfynol wedi gadael dewis o ffawydd, llwyfen, castanwydden, onnen, un sycamorwydden a rhes o goed bocs. I ychwanegu at y gymysgedd fe adawon ni rhyw ddau neu dri gofod lle byddwn yn plannu coed enghreifftiol ychwanegol cyn y gwanwyn.\nGweithio er mwyn byd natur yn Fferm Gupton\nMae’n werth mynd am dro o amgylch Fferm Gupton yr adeg hon o’r flwyddyn, wrth i lawer o adar gymryd mantais o’r gymysgedd o dir twyni gwelltog, tir wedi ei drin a daear wedi ei gorddi gan wartheg.\nMae heidiau o linosiaid a pilaon yn bwydo ar weddillion cnydau âr llynedd, gylfinirod a choegylfinirod i’w gweld yn rheolaidd ar y caeau sy’n dychwelyd yn dwyni, ynghyd â’n poblogaeth flynyddol o ehedyddion; tra bod cornicyllod a gïachod yn tueddu i hoffi y caeau gwlypach tuag at waelod y cwm.\nErbyn diwedd Ionawr, y gobaith yw cael defaid i ymuno â’r gwartheg gydol y flwyddyn, i bori oddi ar blanhigion cystadleuol yn y caeau sy’n dychwelyd yn dwyni. Gobeithio bydd pori mwy tynn y defaid yn elwa’r rhywogaethau prin yn y twyni gwelltog trwy dorri drwy’r rhygwellt dominyddol a rhoi cyfle i blanhigion mwy anarferol i flaguro.\nWrth gwrs, fel ag erioed, mae llawer mwy yn digwydd o gwmpas y stad – clirio coed i agor golygfeydd newydd ger y bont gudd, cynnal a chadw y trapiau llaid yn Cheriton Bottom, clirio llawr-geiriosen ymosodol yn Caroline Grove a chynnal a chadw ein meysydd parcio ar draws y stad. Y gaeaf yw ein cyfle yn aml iawn i wneud gwaith cadwraeth hanfodol ar draws y stad gyfan.\nEr ei bod yn teimlo efallai fel petai hi’n ddyfnderoedd gaeaf o hyd, fe welais i y clychau glas cyntaf yn dechrau ymddangos yn Castle Dock yr wythnos diwethaf – i’n hatgoffa nad yw gwanwyn yn bell.\nArwyddion cynnar y gwanwyn yn Stagbwll


Gêm Disgrifiad: Yn y gêm presennol, bydd angen i chi gasglu darlun bos eich bod yn dewis ar ddechrau'r gêm. Bydd yn cael ei darlunio y crocodeil go iawn sy'n casglu nid yw'n hawdd. Nesaf rhaid i chi gasglu'r llun gwreiddiol o bosau fydd yn cael eu gwasgaru o amgylch y sgrin. Mae'r rhan anoddaf yw na fyddwch yn gweld y llun y byddwch yn ei gael.\nYn y gêm presennol, bydd angen i chi gasglu darlun bos eich bod yn dewis ar ddechrau'r gêm. Bydd yn cael ei darlunio y crocodeil go iawn sy'n casglu nid yw'n hawdd.


Ydych chi’n meddwl fod gennych chi Haint a Drosglwyddir yn Rhywiol? | Wrecsam Ifanc\nYdych chi’n meddwl fod gennych chi Haint a Drosglwyddir yn Rhywiol?\nGall rhai heintiau gael eu trosglwyddo i berson arall drwy ryw gweiniol, rhyw rhefrol neu ryw geneuol. Mae heintiau sy’n cael eu lledaenu fel hyn yn cael eu hadnabod fel heintiau a drosglwyddir yn rhywiol.\nMae rhyw diogelach yn cynnwys defnyddio condomau yn gywir bob tro y byddwch yn cael rhyw. Os nad ydych yn defnyddio condom rydych yn wynebu perygl uwch o gael haint a drosglwyddir yn rhywiol. Mae condomau gwrywaidd a benywaidd ar gael.\nNid oes angen i chi gael sawl partner rhywiol i gael haint.\nGellir trin y rhan fwyaf o’r heintiau a drosglwyddir yn rhywiol ac fel arfer mae’n well os gellir dechrau’r driniaeth cyn gynted â phosibl.\nOs byddwch yn profi unrhyw un o’r canlynol dylech geisio cyngor:\nRhedlif o’r pidyn\nPoen neu losgi pan fyddwch yn pasio dŵr\nCosi, brech, lympiau neu bothelli o amgylch yr organau cenhedlu neu’r anws\nPoen a/neu waedu yn ystod rhyw\nGwaedu rhwng misglwyf (gan gynnwys merched sy’n defnyddio atal cenhedlu hormonaidd)\nGwaedu ar ôl cael rhyw\nPoen yng ngwaelod yr abdomen\nYn aml nid oes symptomau ar gyfer Clamydia\nOs ydych chi wedi cael rhyw heb ddefnyddio condom rydych mewn perygl. Gallwch gael gwiriad iechyd gan y Gwasanaeth Iechyd Rhywiol. Mae’r gwasanaeth yn gyfrinachol.\nY clinigau iechyd rhywiol yn Wrecsam yw’r Siop Wybodaeth ac Ysbyty Maelor Wrecsam. Mae’r Siop Wybodaeth yn darparu cyngor iechyd rhywiol i bobl ifanc 25 oed ac iau ar sail galw heibio. Maent yn cynnig dulliau atal cenhedlu amrywiol megis condomau, y bilsen, brechiad a’r mewnblaniad; nid yw’r Siop Wybodaeth yn profi am heintiau a drosglwyddir yn rhywiol ond gallwn ddarparu gwybodaeth. Maent hefyd yn cynnig profion Beichiogrwydd, gofynnwch i aelod o staff.\nMae Ysbyty Maelor Wrecsam yn cynnig ystod o wasanaethau o brofion ceg y groth, profion beichiogrwydd i’r gwahanol fathau o ddulliau atal cenhedlu sydd ar gael. Mae’r ysbyty hefyd yn darparu profion ar gyfer heintiau a drosglwyddir yn rhywiol a allai olygu bod angen darparu sampl dŵr, prawf gwaed neu gymryd swab. Ni ellir galw heibio gan y cynhelir clinigau penodol ar ddiwrnodau penodol, felly gwnewch apwyntiad.\nGellir trefnu apwyntiad i dynnu/gosod mewnblaniad.\nClinigau Iechyd Rhyw Cymru


Ystyr gwahaniaethu yw trin rhywun neu rywbeth yn wahanol ar sail y grŵp, dosbarth neu gategori mae'n perthyn iddo, yn hytrach na seilio unrhyw weithredoedd ar deilyngdod yr unigolyn.\nMae llawer o wahanol fathau o wahaniaethu, er enghraifft:\ndweud geiriau sarhaus\npeidio â darparu llety neu fynediad rhesymol\nportreadu rhai pobl yn wahanol yn y cyfryngau\nllunio polisïau talu, hurio neu dderbyn mwy ffafriol i rai pobl\nMae unigolion, grwpiau neu sefydliadau i gyd yn gallu bod yn gyfrifol am wahaniaethu.\nMae gwahaniaethu cadarnhaol yn digwydd pan fydd grŵp penodol yn cael breintiau arbennig i wneud iawn am anfantais dybiedig. Er enghraifft, yn aml iawn mae pobl anabl yn cael defnyddio'r lleoedd parcio sy'n agos at fynedfa adeilad.\nYstyr y gair rhagfarn yw barnu rhywun cyn i chi ddod i’w adnabod, er enghraifft, barnu rhywun oherwydd ei fod yn gwisgo gwisg benodol. Mae gwahaniaethu yn golygu gweithredu ar sail y rhagfarn hon a thrin yr unigolyn yn wahanol i bobl eraill.


Chingolo at y pot gyda reis - rysáit Como-Quiero - Como Quiero\nChingolo at y pot gyda reis\n1 chi llwy fwrdd Menyn\n500 gram Veal (chingolo)\n1.5 chi llwy fwrdd Blawd (dim powdwr)\n1/2 myg Tetra gwin gwyn\n5 gram Persli\nMewn Skillet, cynheswch weddill yr olew a'r menyn dros wres canolig. Pan fydd yn boeth, ychwanegwch y cig yn dda ac yn dda Sear ar bob ochr. Ychwanegwch halen a phupur\nYchwanegwch winwnsyn wedi'i dorri bach a moron wedi'u gratio, coginio 8 munud. Ysgeintiwch y blawd a'i droi i gymysgu; coginio 1-2 munud\nTynnwch y pot oddi ar y gwres a 0.5 cwpanaid o ddŵr poeth am bob 1 kg o gig, troi i gymysgu. Dychwelwch y sosban ar y gwres ac ychwanegwch y gwin. Cywiro'r halen a phupur drwy ychwanegu mwy o halen os oes angen ac yn eithaf phupur. Dewch â'r cymysgedd i wres uchel, lleihau gwres a choginiwch 30-40 munud gorchuddio neu nes bod y cig yn dyner.\nOs sych, ychwanegwch fwy o ddŵr, dylai'r hylif coginio edrych fel saws. Gweinwch gyda phersli a'i weini gyda reis


Barnwyr 18 (BCN) - Bible Society\nBarnwyr 18 BCND\n1Yn y dyddiau hynny nid oedd brenin yn Israel. Yr adeg honno yr oedd llwyth Dan yn chwilio am randir i fyw ynddo, oherwydd hyd hynny nid oeddent wedi cael rhandir ymhlith llwythau Israel. 2Anfonodd y Daniaid bump o ddynion teilwng ar ran y llwyth cyfan, i fynd o Sora ac Estaol i ysbïo'r wlad a'i chwilio. Wedi iddynt dderbyn y gorchymyn i fynd i chwilio'r wlad, aethant cyn belled â thŷ Mica ym mynydd-dir Effraim, a threulio'r nos yno. 3Pan oeddent gerllaw tŷ Mica, dyma hwy'n adnabod llais y llanc o Lefiad; troesant i mewn a gofyn iddo, “Pwy ddaeth â thi yma? Beth wyt ti'n ei wneud yn y fan hon? Pa fusnes sydd gennyt yma?” 4Eglurodd sut yr oedd Mica wedi gweithredu gydag ef: “Y mae wedi fy nghyflogi, ac yr wyf finnau wedi dod yn offeiriad iddo.” 5Dywedasant wrtho, “Gofyn i Dduw, inni gael gwybod a lwyddwn ar ein taith.” 6Dywedodd yr offeiriad wrthynt, “Ewch mewn heddwch; y mae'ch taith dan ofal yr ARGLWYDD.” 7Aeth y pump i ffwrdd, a chyrraedd Lais. Yno gwelsant fod y bobl yn byw'n ddiogel, yr un fath â'r Sidoniaid, yn dawel a dibryder, heb fod yn brin o ddim ar y ddaear, ond yn berchnogion ar gyfoeth18:7 Felly Fersiynau. Hebraeg, gyfyngder.. Yr oeddent yn bell oddi wrth y Sidoniaid, heb gysylltiad rhyngddynt a neb. 8Wedi iddynt ddychwelyd at eu pobl i Sora ac Estaol, gofynnodd eu pobl, “Beth yw'ch barn?” 9Ac meddent hwy, “Dewch, awn i fyny yn eu herbyn, oherwydd gwelsom fod y wlad yn ffrwythlon iawn. Pam yr ydych yn sefyllian? Peidiwch ag oedi mynd yno i gymryd meddiant o'r wlad. 10Pan ddewch yno, byddwch yn dod at bobl ddibryder ac i wlad eang; yn wir y mae Duw wedi rhoi i chwi le heb ynddo brinder o ddim ar y ddaear.”\n11Felly cychwynnodd chwe chant o wŷr arfog yn perthyn i lwyth Dan o Sora ac Estaol. 12Aethant a gwersyllu yn Ciriath-jearim yn Jwda, a dyna pam yr enwyd y lle hwnnw Mahane-dan18:12 H.y., Gwersyll Dan. hyd heddiw; y mae i'r gorllewin o Ciriath-jearim. 13Oddi yno aethant ymlaen i fynydd-dir Effraim nes dod at dŷ Mica. 14Yna dywedodd y pump, a oedd wedi mynd i ysbïo'r wlad cyn belled â Lais, wrth eu brodyr, “A wyddoch chwi fod effod, teraffim, cerfddelw a delw dawdd yn un o'r tai hyn? Gwyddoch beth i'w wneud yn awr.” 15Troesant am y lle, a dod at dŷ Mica, cartref y llanc o Lefiad, a'i gyfarch. 16Safodd y chwe channwr arfog o lwyth Dan wrth y drws, 17tra aeth y pum dyn oedd wedi bod yn ysbïo'r wlad i mewn i gymryd y gerfddelw, yr effod, y teraffim a'r ddelw dawdd. Safai'r offeiriad wrth y drws gyda'r chwe channwr arfog. 18Wedi i'r rhain fynd i mewn i dŷ Mica a chymryd y gerfddelw, yr effod, y teraffim a'r ddelw dawdd, dywedodd yr offeiriad wrthynt, “Beth ydych yn ei wneud?” 19Dywedasant hwythau wrtho, “Taw di, a phaid â dweud dim. Tyrd gyda ni, a bydd yn dad ac yn offeiriad i ni. Prun sydd orau, ai bod yn offeiriad i un teulu, ynteu'n offeiriad i lwyth a thylwyth yn Israel?” 20Bodlonodd yr offeiriad a chymerodd yr effod, y teraffim a'r gerfddelw, ac ymuno â'r fintai. 21Wedi iddynt ailgychwyn, gosodasant y rhai bychain a'r preiddiau a'r meddiannau ar y blaen. 22Yr oeddent wedi mynd gryn bellter o dŷ Mica cyn i'r dynion yn y tai gerllaw ei gartref gael eu galw ynghyd i ymlid y Daniaid. 23Wedi iddynt oddiweddyd y Daniaid, troesant hwythau i'w hwynebu, ac meddent wrth Mica, “Beth sy'n bod, i beri iti ddod â'r fath fintai?” 24Atebodd Mica, “Yr ydych wedi cymryd y duwiau a wneuthum, ac wedi mynd â'm hoffeiriad; a beth arall sydd gennyf? Sut felly y gallwch ofyn imi, ‘Beth sy'n bod arnat?’ ” 25Ac meddai'r Daniaid wrtho, “Paid â chodi dy lais arnom, rhag i ddynion gwyllt eu tymer ruthro arnoch, ac i ti a'th deulu golli'ch bywyd.” 26Yna aeth y Daniaid ar eu ffordd, a gwelodd Mica eu bod yn gryfach nag ef, a throes yn ôl a mynd adref.\n27Cymerodd y Daniaid y pethau yr oedd Mica wedi eu gwneud, a'i offeiriad, ac aethant i Lais, at bobl dawel a dibryder, a'u lladd â'r cleddyf a llosgi'r dref. 28Nid oedd neb i'w harbed, oherwydd yr oedd yn rhy bell o Sidon, ac nid oedd ganddynt gysylltiad â neb. Yr oedd y dref mewn dyffryn yn perthyn i Beth-rehob, ac ailgododd y Daniaid y dref a byw ynddi, 29a'i galw'n Dan ar ôl eu tad Dan, a aned i Israel. Ond Lais oedd enw'r dref ar y cyntaf. 30Gosododd y Daniaid y gerfddelw i fyny, a bu Jonathan fab Gersom, fab Manasse, ac yna'i feibion, yn offeiriaid i lwyth Dan hyd y dydd y caethgludwyd y wlad. 31Yr oeddent yn defnyddio'r gerfddelw a wnaeth Mica yr holl adeg y bu tŷ Dduw yn Seilo.


Genesis 24 BWM - Ac Abraham oedd hen, wedi myned yn - Bible Gateway\nGenesis 24 Beibl William Morgan (BWM)\n24 Ac Abraham oedd hen, wedi myned yn oedrannus; a’r Arglwydd a fendithiasai Abraham ym mhob dim. 2 A dywedodd Abraham wrth ei was hynaf yn ei dŷ, yr hwn oedd yn llywodraethu ar yr hyn oll a’r a oedd ganddo, Gosod, atolwg, dy law dan fy morddwyd: 3 A mi a baraf i ti dyngu i Arglwydd Dduw y nefoedd, a Duw y ddaear, na chymerech wraig i’m mab i o ferched y Canaaneaid, y rhai yr ydwyf yn trigo yn eu mysg: 4 Ond i’m gwlad i yr ei, ac at fy nghenedl i yr ei di, ac a gymeri wraig i’m mab Isaac. 5 A’r gwas a ddywedodd wrtho ef, Ond odid ni fyn y wraig ddyfod ar fy ôl i i’r wlad hon: gan ddychwelyd a ddychwelaf dy fab di i’r tir y daethost allan ohono? 6 A dywedodd Abraham wrtho, Gwylia arnat rhag i ti ddychwelyd fy mab i yno.\n7 Arglwydd Dduw y nefoedd, yr hwn a’m cymerodd i o dŷ fy nhad, ac o wlad fy nghenedl, yr hwn hefyd a ymddiddanodd â mi, ac a dyngodd wrthyf, gan ddywedyd, I’th had di y rhoddaf y tir hwn; efe a enfyn ei angel o’th flaen di, a thi a gymeri wraig i’m mab oddi yno. 8 Ac os y wraig ni fyn ddyfod ar dy ôl di, yna glân fyddi oddi wrth fy llw hwn: yn unig na ddychwel di fy mab i yno. 9 A’r gwas a osododd ei law dan forddwyd Abraham ei feistr, ac a dyngodd iddo am y peth hyn.\n10 A chymerodd y gwas ddeg camel, o gamelod ei feistr, ac a aeth ymaith: (canys holl dda ei feistr oedd dan ei law ef;) ac efe a gododd, ac a aeth i Mesopotamia, i ddinas Nachor. 11 Ac efe a wnaeth i’r camelod orwedd o’r tu allan i’r ddinas, wrth bydew dwfr ar brynhawn, ynghylch yr amser y byddai merched yn dyfod allan i dynnu dwfr. 12 Ac efe a ddywedodd, O Arglwydd Dduw fy meistr Abraham, atolwg, pâr i mi lwyddiant heddiw; a gwna drugaredd â’m meistr Abraham. 13 Wele fi yn sefyll wrth y ffynnon ddwfr, a merched gwŷr y ddinas yn dyfod allan i dynnu dwfr: 14 A bydded, mai y llances y dywedwyf wrthi, Gogwydda, atolwg, dy ystên, fel yr yfwyf; os dywed hi, Yf, a mi a ddiodaf dy gamelod di hefyd; honno a ddarperaist i’th was Isaac: ac wrth hyn y caf wybod wneuthur ohonot ti drugaredd â’m meistr.\n15 A bu, cyn darfod iddo lefaru, wele Rebeca yn dyfod allan, (yr hon a anesid i Bethuel fab Milca, gwraig Nachor, brawd Abraham,) a’i hystên ar ei hysgwydd. 16 A’r llances oedd deg odiaeth yr olwg, yn forwyn, a heb i ŵr ei hadnabod; a hi a aeth i waered i’r ffynnon, ac a lanwodd ei hystên, ac a ddaeth i fyny. 17 A’r gwas a redodd i’w chyfarfod, ac a ddywedodd, Atolwg, gad i mi yfed ychydig ddwfr o’th ystên. 18 A hi a ddywedodd, Yf, fy meistr: a hi a frysiodd, ac a ddisgynnodd ei hystên ar ei llaw, ac a’i diododd ef. 19 A phan ddarfu iddi ei ddiodi ef, hi a ddywedodd, Tynnaf hefyd i’th gamelod, hyd oni ddarffo iddynt yfed. 20 A hi a frysiodd, ac a dywalltodd ei hystên i’r cafn, ac a redodd eilwaith i’r pydew i dynnu, ac a dynnodd i’w holl gamelod ef. 21 A’r gŵr, yn synnu o’i phlegid hi, a dawodd, i wybod a lwyddasai yr Arglwydd ei daith ef, ai naddo. 22 A bu, pan ddarfu i’r camelod yfed, gymryd o’r gŵr glustlws aur, yn hanner sicl ei bwys; a dwy freichled i’w dwylo hi, yn ddeg sicl o aur eu pwys. 23 Ac efe a ddywedodd, Merch pwy ydwyt ti? mynega i mi, atolwg: a oes lle i ni i letya yn nhŷ dy dad? 24 A hi a ddywedodd wrtho, Myfi ydwyf ferch i Bethuel fab Milca, yr hwn a ymddûg hi i Nachor. 25 A hi a ddywedodd wrtho ef, Y mae gwellt ac ebran ddigon gennym ni, a lle i letya. 26 A’r gŵr a ymgrymodd, ac a addolodd yr Arglwydd. 27 Ac a ddywedodd, Bendigedig fyddo Arglwydd Dduw fy meistr Abraham, yr hwn ni adawodd fy meistr heb ei drugaredd a’i ffyddlondeb: yr ydwyf fi ar y ffordd; dug yr Arglwydd fi i dŷ brodyr fy meistr. 28 A’r llances a redodd, ac a fynegodd yn nhŷ ei mam y pethau hyn.\n29 Ac i Rebeca yr oedd brawd, a’i enw Laban: a Laban a redodd at y gŵr allan i’r ffynnon. 30 A phan welodd efe y clustlws, a’r breichledau am ddwylo ei chwaer, a phan glywodd efe eiriau Rebeca ei chwaer yn dywedyd, Fel hyn y dywedodd y gŵr wrthyf fi; yna efe a aeth at y gŵr; ac wele efe yn sefyll gyda’r camelod wrth y ffynnon. 31 Ac efe a ddywedodd, Tyred i mewn, ti fendigedig yr Arglwydd; paham y sefi di allan? canys mi a baratoais y tŷ, a lle i’r camelod.\n32 A’r gŵr a aeth i’r tŷ: ac yntau a ryddhaodd y camelod, ac a roddodd wellt ac ebran i’r camelod; a dwfr i olchi ei draed ef, a thraed y dynion oedd gydag ef. 33 A gosodwyd bwyd o’i flaen ef i fwyta; ac efe a ddywedodd, Ni fwytâf hyd oni thraethwyf fy negesau. A dywedodd yntau, Traetha. 34 Ac efe a ddywedodd, Gwas Abraham ydwyf fi. 35 A’r Arglwydd a fendithiodd fy meistr yn ddirfawr, ac efe a gynyddodd: canys rhoddodd iddo ddefaid, a gwartheg, ac arian, ac aur, a gweision, a morynion, a chamelod, ac asynnod. 36 Sara hefyd gwraig fy meistr a ymddûg fab i’m meistr, wedi ei heneiddio hi; ac efe a roddodd i hwnnw yr hyn oll oedd ganddo. 37 A’m meistr a’m tyngodd i, gan ddywedyd, Na chymer wraig i’m mab i o ferched y Canaaneaid, y rhai yr ydwyf yn trigo yn eu tir. 38 Ond ti a ei i dŷ fy nhad, ac at fy nhylwyth, ac a gymeri wraig i’m mab. 39 A dywedais wrth fy meistr, Fe allai na ddaw y wraig ar fy ôl i. 40 Ac efe a ddywedodd wrthyf, Yr Arglwydd yr hwn y rhodiais ger ei fron, a enfyn ei angel gyda thi, ac a lwydda dy daith di; a thi a gymeri wraig i’m mab i o’m tylwyth, ac o dŷ fy nhad. 41 Yna y byddi rydd oddi wrth fy llw, os ti a ddaw at fy nhylwyth; ac oni roddant i ti, yna y byddi rydd oddi wrth fy llw. 42 A heddiw y deuthum at y ffynnon, ac a ddywedais, Arglwydd Dduw fy meistr Abraham, os ti sydd yr awr hon yn llwyddo fy nhaith, yr hon yr wyf fi yn myned arni: 43 Wele fi yn sefyll wrth y ffynnon ddwfr; a’r forwyn a ddelo allan i dynnu, ac y dywedwyf wrthi, Dod i mi, atolwg, ychydig ddwfr i’w yfed o’th ystên; 44 Ac a ddywedo wrthyf finnau, Yf di, a thynnaf hefyd i’th gamelod: bydded honno y wraig a ddarparodd yr Arglwydd i fab fy meistr. 45 A chyn darfod i mi ddywedyd yn fy nghalon, wele Rebeca yn dyfod allan, a’i hystên ar ei hysgwydd; a hi a aeth i waered i’r ffynnon, ac a dynnodd: yna y dywedais wrthi, Dioda fi, atolwg. 46 Hithau a frysiodd, ac a ddisgynnodd ei hystên oddi arni, ac a ddywedodd, Yf; a mi a ddyfrhaf dy gamelod hefyd. Felly yr yfais; a hi a ddyfrhaodd y camelod hefyd. 47 A mi a ofynnais iddi, ac a ddywedais, Merch pwy ydwyt ti? Hithau a ddywedodd, Merch Bethuel mab Nachor, yr hwn a ymddûg Milca iddo ef. Yna y gosodais y clustlws wrth ei hwyneb, a’r breichledau am ei dwylo hi: 48 Ac a ymgrymais, ac a addolais yr Arglwydd, ac a fendithiais Arglwydd Dduw fy meistr Abraham, yr hwn a’m harweiniodd ar hyd yr iawn ffordd, i gymryd merch brawd fy meistr i’w fab ef. 49 Ac yn awr od ydych chwi yn gwneuthur trugaredd a ffyddlondeb â’m meistr, mynegwch i mi: ac onid e, mynegwch i mi; fel y trowyf ar y llaw ddeau, neu ar y llaw aswy. 50 Yna yr atebodd Laban a Bethuel, ac a ddywedasant, Oddi wrth yr Arglwydd y daeth y peth hyn: ni allwn ddywedyd wrthyt ddrwg, na da. 51 Wele Rebeca o’th flaen; cymer hi, a dos, a bydded wraig i fab dy feistr, fel y llefarodd yr Arglwydd. 52 A phan glybu gwas Abraham eu geiriau hwynt, yna efe a ymgrymodd hyd lawr i’r Arglwydd. 53 A thynnodd y gwas allan dlysau arian, a thlysau aur, a gwisgoedd, ac a’u rhoddodd i Rebeca: rhoddodd hefyd bethau gwerthfawr i’w brawd hi, ac i’w mam. 54 A hwy a fwytasant ac a yfasant, efe a’r dynion oedd gydag ef, ac a letyasant dros nos: a chodasant yn fore; ac efe a ddywedodd, Gollyngwch fi at fy meistr. 55 Yna y dywedodd ei brawd a’i mam, Triged y llances gyda ni ddeng niwrnod o’r lleiaf; wedi hynny hi a gaiff fyned. 56 Yntau a ddywedodd wrthynt, Na rwystrwch fi, gan i’r Arglwydd lwyddo fy nhaith; gollyngwch fi, fel yr elwyf at fy meistr. 57 Yna y dywedasant, Galwn ar y llances, a gofynnwn iddi hi. 58 A hwy a alwasant ar Rebeca, a dywedasant wrthi, A ei di gyda’r gŵr hwn? A hi a ddywedodd, Af. 59 A hwy a ollyngasant Rebeca eu chwaer, a’i mamaeth, a gwas Abraham, a’i ddynion; 60 Ac a fendithiasant Rebeca, ac a ddywedasant wrthi, Ein chwaer wyt, bydd di fil fyrddiwn; ac etifedded dy had borth ei gaseion.\n61 Yna y cododd Rebeca, a’i llancesau, ac a farchogasant ar y camelod, ac a aethant ar ôl y gŵr; a’r gwas a gymerodd Rebeca, ac a aeth ymaith. 62 Ac Isaac oedd yn dyfod o ffordd pydew Lahai‐roi; ac efe oedd yn trigo yn nhir y deau. 63 Ac Isaac a aeth allan i fyfyrio yn y maes, ym min yr hwyr; ac a ddyrchafodd ei lygaid, ac a edrychodd, ac wele y camelod yn dyfod. 64 Rebeca hefyd a ddyrchafodd ei llygaid; a phan welodd hi Isaac, hi a ddisgynnodd oddi ar y camel. 65 Canys hi a ddywedasai wrth y gwas, Pwy yw y gŵr hwn sydd yn rhodio yn y maes i’n cyfarfod ni? A’r gwas a ddywedasai, Fy meistr yw efe: a hi a gymerth orchudd, ac a ymwisgodd. 66 A’r gwas a fynegodd i Isaac yr hyn oll a wnaethai efe. 67 Ac Isaac a’i dug hi i mewn i babell Sara ei fam; ac efe a gymerth Rebeca, a hi a aeth yn wraig iddo, ac efe a’i hoffodd hi: ac Isaac a ymgysurodd ar ôl ei fam.


Y Scarlets : Stoddart yn dychwelyd i'r tim rhyngwladol\nStoddart yn dychwelyd i'r tim rhyngwladol\n2 Chwefror 2011, 6:35 pm\nStoddart yn dychwelyd i dim carfan ar ol hanner tymor hyderus i'r Scarlets\nMae asgellwr y Scarlets Morgan Stoddart wedi ei enwi yn nhim Cymru i wynebu Lloegr nos Wener yng ngem agoriadol y Chwe Gwlad yn Stadiwm y Mileniwm.\nYn ymuno ag ef yn y tim y mae capten Cymru Matthew Rees, a Stephen Jones yn safle'r maswr. Mae'r canolwr Jon Davies hefyd yn y tim i ennill ei wythfed cap yn 22 oed yn unig.\nMae asgellwr y Scarlets Morgan Stoddart yn dychwelyd i'r tim am y tro cyntaf ers Hydref 2008 ar ol hanner tymor hyderus i'r Scarlets ar ol dychwelyd o anaf.\nYr unig chwaraewr di-gap yn 22 Cymru yw Rhys Priestland, prif sgoriwr y Scarlets y tymor hwn (183 pwynt) ac ef fydd Scarlet rhif 201 i ennill cap rhyngwladol ar ol i George North gyrraedd 200 yn yr hydref - ef fydd chwaraewr rhif 1,079 i chwarae dros Gymru.\nMae Cymru wedi penderfynu dewis Davies yn y canol ynghyd a Jamie Roberts (Gleision), partneriaeth a brofodd yn llwyddiannus ar y daith i Seland Newydd yn yr haf.\nDywedodd Prif Hyfforddwr y Scarlets Nigel Davies: "Rwy'n falch iawn o'n chwaraewyr i gyd, maent wedi gweithio'n galed i gyrraedd y man hwn ac mae'n esiampl da o'r datblygiad sydd wedi digwydd yn y rhanbarth.\n"Mae'r bois yma wedi parhau i weithio'n galed, maent yn chwaraewyr proffesiynol iawn ac mwedi rhoi o'u gorau i'r Scarlets. Maent yn haeddu pob clod."\nCYMRU: James Hook; Morgan Stoddart, Jamie Roberts, Jonathan Davies, Shane Williams; Stephen Jones, Mike Phillips; Paul James, Matthew Rees (C), Craig Mitchell, Bradley Davies, Alun Wyn Jones, Dan Lydiate, Sam Warburton, Andy Powell\nEILYDDION: Richard Hibbard, John Yapp, Ryan Jones, Jonathan Thomas, Dwayne Peel, Rhys Priestland, Lee Byrne


Llawer yn mynychu dau weithdy rhithwir gwobrau’r Cynllun Cydnabod Cyflogwyr | RFCA For Wales\nCynhaliodd y tîm Ymgysylltu â Chyflogwyr ddau weithdy ‘rhithwir’ Gwobrau’r Cynllun Cydnabod Cyflogwyr i gyflogwyr a sefydliadau sydd wedi llofnodi Cyfamod y Lluoedd Arfog ac sydd am gael eu cydnabod am eu cefnogaeth barhaus i’r sector Amddiffyn.\nRoedd y gweithdai’n rhan allweddol o ‘strategaeth ymgysylltu rithwir’ y tîm Ymgysylltu i hyrwyddo cyfranogiad yng Ngwobrau’r Cynllun Cydnabod Cyflogwyr yn 2021. Mae’r strategaeth hon yn esblygu’n barhaus.\nDdydd Mawrth 12 Ionawr, mynychodd 21 o bobl y gweithdy Aur, gyda’r bwriad o symud ymlaen o’u statws lefel Arian i ennill y safon Aur glodfawr.\nDdydd Iau 14 Ionawr, mynychodd 27 o bobl y gweithdy Arian er mwyn cael rhagor o wybodaeth am sut i symud o lefel Efydd i lefel Arian. Roedd y gweithdy hwn yn canolbwyntio ar sut y gallant ddangos a phrofi eu cefnogaeth barhaus i’r ‘teulu Amddiffyn’.\nYn y ddau weithdy trafodwyd meini prawf hanfodol a dymunol y Gwobrau’n fanwl, aethpwyd trwy ddeunyddiau cymorth a chanllawiau ac roedd enillwyr blaenorol wrth law i gynghori darpar ymgeiswyr ac i rannu eu teithiau unigol. Roedd y gweithdai’n gwbl ryngweithiol gyda chymysgedd o gwestiynau’n cael eu gofyn a’u hateb.\nDywedodd Tony Fish, Cyfarwyddwr Ymgysylltu â Chyflogwyr Rhanbarthol y Gogledd:\n“Mae’n galonogol iawn bod busnesau’n dal i allu dod hyd i’r amser i fynychu ac ystyried cyflwyno cais yn y cyfnod eithriadol hwn gyda llawer o faterion eraill i dynnu eu sylw. Yn syth wedi’r gweithdai, derbyniwyd llawer o Ddatganiadau o Ddiddordeb gan sefydliadau ledled Cymru. Mae hyn yn argoeli’n dda am geisiadau llawn yng nghylch ceisiadau 2021.”\nMae Cynllun Cydnabod Cyflogwyr y Sector Amddiffyn yn annog cyflogwyr i gefnogi Amddiffyn ac i ysbrydoli eraill i wneud yr un fath. Mae’r cynllun yn cynnwys gwobrau efydd, arian ac aur i sefydliadau cyflogwyr sy’n addo, dangos neu eirioli cefnogaeth i’r gymuned amddiffyn a lluoedd arfog, ac yn cysoni eu gwerthoedd â Chyfamod y Lluoedd Arfog.\nPrif nod y Cynllun yw cydnabod cefnogaeth y sector preifat er bod sefydliadau’r sector cyhoeddus fel y gwasanaethau brys, awdurdodau lleol, ymddiriedolaethau GIG ac asiantaethau gweithredol yn gymwys i gael eu cydnabod hefyd.\nMae ceisiadau ar agor yn awr ar gyfer ceisiadau’r Wobr Arian a’r Wobr Aur ac mae digon o amser i gyflwyno cais.\nDylid cyflwyno Datganiadau o Ddiddordeb ar gyfer y Wobr Arian drwy gwblhau arolwg cymhwysedd byr yma. Y dyddiad cau i fynegi eich diddordeb ar gyfer gwobrau 2021 yw11:59 ar 16 Ebrill 2021.\nDylid cyflwyno Datganiadau Diddordeb ar gyfer y Wobr Aur drwy gwblhau arolwg cymhwysedd byr yma. Y dyddiad cau i fynegi eich diddordeb ar gyfer gwobrau 2021 yw11:59 ar 17 Ebrill 2021.\nOs ydych am drafod cais posibl yn fanylach, cysylltwch â Tony Fish wa-reed2@rfca.gov.uk neu Audrey Nealon wa-reed@rfca.gov.uk, Cyfarwyddwyr Ymgysylltu â Chyflogwyr Rhanbarthol Cymru.


Xin Ming Yuen Bwyty - Cylchgrawn dylunio\nBwyty Mae'r fynedfa yn orymdaith o ddeunyddiau, strwythurau a lliwiau cyferbyniol. Mae'r dderbynfa yn ofod o gysur tawel. Mae patrymau addawol yn dod ar draws addurniadau chwareus. Y tu ôl mae ardal bar ddeinamig o fewn cyd-destun gorffwys. Mae goleuadau dan arweiniad patrwm Tsieineaidd traddodiadol Hui yn ychwanegu ymdeimlad o ddyfodoliaeth. Mynd trwy glwstwr to addurnedig addurnedig yw'r ardal fwyta. Wedi'i addurno â delweddau blodau, pysgod carb, sgriniau gwydr lliw boglynnog a chabinetau llysieuol hynafol Bai Zi, mae'n daith weledol trwy amser a chreiriau diwylliannol mewn ffasiwn.\nEnw'r prosiect : Xin Ming Yuen, Enw'r dylunwyr : Monique Lee, Enw'r cleient : Xin Ming Yuen.\nBwyty Monique Lee Xin Ming Yuen


Teithiau cerdded cylchol arfordirol - Darganfod Sir Gar\nTeithiau cerdded cylchol arfordirol\nTeithiau cerdded arfordirol cylchol\nCerdded Arfordir â gwahaniaeth... Mwynhewch ddewis o deithiau cerdded arfordirol cylchol yn Sir Gâr. Troediwch lle cerddodd brenhinoedd dan furiau cestyll ac ewch am dro ar hyd traethau euraidd â golygfeydd godidog.\nMae rhan Sir Gâr o'r arfordir ymysg y mwyaf amrywiol a phrydferth yn y wlad. Mae'r teithiau cerdded yn cynnwys golygfeydd hyfryd o fforestydd pinwydd, tir comin arfordirol, morfeydd heli a thwyni tywod.\nAwel iachus y môr, sŵn y tonnau'n taro'r creigiau, ac arogl halen yn yr awyr - dim ond rhai o'r rhesymau dros fynd am daith gerdded wrth y môr. Mae gan y dewis hwn o deithiau cerdded arfordirol cylchol draethau euraidd, golygfeydd o ben clogwyni, digonedd o fywyd gwyllt, a straeon hanesyddol diddorol rownd pob cornel, beth bynnag fo'r tymor.\nMae'r teithiau i gyd yn cynnig cipolwg amrywiol ar harddwch arfordirol Sir Gâr. Caiff eich ymdrechion eu gwobrwyo gan olygfeydd anhygoel, bywyd gwyllt, a digon o lefydd i ymlacio.\nTaith gerdded arfordirol arbennig yw hon sy'n mynd heibio'r Castell Normanaidd mawreddog ac yn cynnig golygfeydd godidog dros Fae Caerfyrddin.\nAr y naill daith gylchol neu'r llall gallwch fwynhau golygfeydd o'r aber, ynghyd â pheth treftadaeth a diwylliant.\nRhan hyfryd o Barc Arfordirol y Mileniwm, sydd wedi ennill gwobrwyon ac sy'n cynnig golygfeydd eang o Benrhyn Gŵyr. Mae'r llwybr hwn yn ddi-draffig ac yn ddelfrydol ar gyfer bygis a chadeiriau olwyn.\nTaith gerdded wledig hyfryd â golygfeydd ysblennydd ar hyd yr arfordir i Benrhyn Gŵyr a Sir Benfro.\nEwch am dro wrth ochr y gamlas ac ar hyd y morglawdd, sy'n drysor cudd ac yn hafan i wylwyr adar.\nRhagor o ysbrydoliaeth i gerdded


Mae pedwar camera teledu cylch cyfyng (TCC) newydd wedi’u gosod yn Aberdaugleddau, Sir Benfro.\nMaen nhw wedi’u gosod ar Stryd Siarl Uchaf, Stryd Siarl Isaf, Teras Hamilton a Ffordd y Gogledd.\nCawsant eu gosod yn ystod yr wythnos ddiwethaf, ac erbyn hyn, mae’r camerâu’n fyw ac yn recordio. Byddant yn cael eu monitro’n ganolog ym Mhencadlys Heddlu Dyfed-Powys.\nCyflawnwyd y gwaith fel rhan o ailfuddsoddiad Comisiynydd yr Heddlu a Throseddu, Dafydd Llywelyn, yn y ddarpariaeth TCC ledled yr ardal heddlu, sef Sir Gaerfyrddin, Ceredigion, Powys a Sir Benfro.\nAberdaugleddau yw’r seithfed o 17 tref a nodwyd ar gyfer elwa o’r prosiect ail-fuddsoddi.\nPenderfynwyd ar leoliadau’r camerâu drwy fapio dadansoddiad o droseddau ac mewn ymgynghoriad ag asiantaethau partner.\nMeddai Dafydd Llywelyn, Comisiynydd Heddlu a Throseddu Heddlu Dyfed-Powys: “Rwy’n falch iawn o fedru dweud fod tref arall wedi elwa o fy addewid i ail-fuddsoddi mewn TCC. Roedd dau aelod o’m tîm allan yn Aberdaugleddau ar y 15fed o Dachwedd – wrth i’r camerâu TCC newydd gael eu gosod – yn ymgysylltu â phreswylwyr a pherchnogion busnes ar fy rhan. Roedd yr adborth a dderbyniwyd yn gadarnhaol iawn: Mae’r gymuned yn teimlo’n fwy diogel o lawer nawr bod TCC wedi dychwelyd i’r ardal. Rwyf yn edrych ymlaen at weld y prosiect yn cael ei gyflwyno ymhellach dros y misoedd nesaf.”\nMae’r prosiect yn cael ei reoli gan dîm ymroddedig yn Heddlu Dyfed-Powys, sy’n gweithio tu ôl i’r llenni er mwyn sicrhau bod y prosiect yn parhau i fynd rhagddo. Mae hyn yn cynnwys gweithio’n agos â’r contractwyr, Baydale, a sicrhaodd y cytundeb ar gyfer y rhaglen osod drwy broses gaffael.\nDywedodd Mark Collins, Prif Gwnstabl Heddlu Dyfed-Powys: “Rwy’n falch iawn bod pedwar camera wedi’u gosod yn Aberdaugleddau erbyn y cyfnod prysur yn arwain at y Nadolig. Mae holl waith caled y Tîm Prosiect yn talu ar ei ganfed, a bellach, mae TCC yn fyw mewn saith tref yn yr ardal heddlu. Bydd camerâu TCC yn ein helpu i atal a datrys troseddau yn y llefydd lle profwyd bod mawr eu hangen.”\nMae’r CHTh a’i dîm wedi ymweld ag Aberdaugleddau er mwyn siarad â pherchnogion busnes lleol am y prosiect TCC a chlywed eu barn am ailosod camerâu yn y dref. Rhoddodd bawb adborth cadarnhaol, gan ddweud eu bod nhw’n teimlo y byddai’n rhoi tawelwch meddwl i fusnesau ac y dylai helpu â phroblemau sy’n gysylltiedig â’r economi nos yn y dref.\nDywedodd David Morgan, Dirprwy Reolwr archfarchnad Lidl yn Aberdaugleddau: “Bydd y camerâu TCC newydd o fudd i’r gymuned, a’r gobaith yw y byddant yn atal drwgweithredu. Beth bynnag sy’n helpu’r gymuned, gorau oll.”\nCewch y wybodaeth ddiweddaraf ynghylch y prosiect TCC yma. (https://bit.ly/2ntpVlU)


Cartref » Projects » Bae Abertawe » Cynllunio\nBydd Morlyn Llanw Bae Abertawe yn orsaf cynhyrchu trydan ar y môr fydd â mwy na 100MW o gapasiti gosodedig ac, o’r herwydd, fe’i hystyrir yn ‘brosiect seilwaith o arwyddocâd cenedlaethol’ o dan Ddeddf Cynllunio 2008.\nMae prosiectau o’r fath yn cael eu caniatáu o dan system wahanol i’r un a reolir gan awdurdodau lleol, ac yn cael eu rheoli yn lle hynny gan Arolygiaeth Gynllunio’r Deyrnas Unedig a’u caniatáu gan yr Ysgrifennydd Gwladol perthnasol. Saif y Prosiect yn nyfroedd Cymru, gan olygu bod angen Trwydded Forol hefyd (ar gyfer carthu ac adeiladu) o dan Ddeddf y Môr a Mynediad i’r Arfordir 2009. Tîm Trwyddedu Morol Cyfoeth Naturiol Cymru sy’n penderfynu ar geisiadau am Drwyddedau Morol ar ran Llywodraeth Cymru.\nNi all y Prosiect fynd yn ei flaen heb y ddau ganiatâd. Rhoddwyd caniatâd gan yr Ysgrifennydd Gwladol dros Ynni a Newid Hinsawdd pan wnaeth Orchymyn (Gorchymyn Caniatâd Datblygu) yn awdurdodi’r datblygiad ar 9 Mehefin 2015. Mae dogfennau’r cais, Argymhelliad yr Arolygiaeth Gynllunio, llythyr penderfyniad yr Ysgrifennydd Gwladol a’r Gorchymyn ei hun ar gael i’w gweld ar wefan yr Arolygiaeth Gynllunio.\nNid oes penderfyniad ar y Drwydded Forol wedi cael ei wneud eto.\n86% o’r gymuned leol a gefnogir TLSB yn ein ymgynghoriad cyn ymgeisio statudol, sy’n unigryw yn uchel ar gyfer Prosiect Seilwaith Cenedlaethol eu Harwyddocâd.